Milans økonomi - Page 381\nSide 381 af 422 Første ... 281331371379380381382383391 ... Sidste\nViser resultater 3,801 til 3,810 af 4216\nGode indlæg, der gør én rigtig meget klogere.\nJeg er enig i Orson argumenter omkring FFP og dens effekt. Jeg synes heller ikke det har en effekt, når vi ser de samme klubber år efter år vinde deres respektive liga og selv i CL ser vi denne tendens. Rigtig ærgerlig udvikling, men hvor man tidligere levede mere af ejers nåde, så ser vi idag kreative økonomiske konstellationer, hvor klubberne sikrer sig massive indtægter. Problemet er bare at det kun er de største der for alvor formår at omgå dette.\nDet er blevet benhård business imens FFP har eksisteret og der er røget flere penge i cirkulation og desværre er charmen også udfordret hårdt. Italien er mindst ramt på sidstnævnte, men desværre heller ikke aktuelle på det højeste niveau.\nMed det jeg læser, så er Li bare en omvandrende joke. Jeg kan heller ikke tage ham seriøst, når han lader som om han er leder og en sjælden gang udtaler sig.\nJeg har respekt for den kinesiske måde, at drive det på, men hvis han havde pengene, havde han vel garanteret det nu? Man må vel også omstille sig til den verden ens forretning agerer i?\nDet gør godt nok ondt som Milan fan\nVille en evt transferblokade også betyde, at vi ikke kan sælge spillere? Det ville virke kontraproduktivt i forhold til at balancere økonomien.\nOg ja. Må ærlig talt indrømme, at jeg håber Li overlader klubben til Elliot, der så forhåbentligt kan sælge videre til en mere pålidelig ejer. Det vil nok gøre ondt de næste par år, men det er jo svært at bygge en fremtid på en klub, når man ikke kan love spillere europæisk fodbold og ens ejer har svært ved at skaffe midler til den daglige drift. Der skal være et fundament til et hus, og Li virker ikke til at være det fundament - desværre.\nSpørgsmålet er vel også hvad Li selv tænker på fremtiden nu. Hvad der i starten, ihvertfald i medierne lød som om pengene hurtig vil komme ind med det kinesiske markede etc, så har det jo længere udsigt end nogensinde. Måske flere års karantæne og kraftig nedskæring, ja så er det ihvertfald ikke noget der vil øge brandet i Milan.\nSå hvem ved om han også kunne være klar på at give Milan op, hvis det rette bud kommer. Der kommer jo nok snart en melding fra ham, nu da Milan fans også for alvor er begyndt at råbe op, da vi nu ser ud til at blive kastet endnu længere tilbage end vi var under Berlusconi.\nEn skam vi skal vente så længe med en afklaring. Havde vel også været mest fair hvis de kunne komme med en afklaring inden Juni, så klubben også har en mulighed for at forberede den kommende sæson\nSå er der rygter om et køb af klubben. Hvad siger I til det, virker det realistisk og tror I det vil gøre os godt?\nMen det hænger nok sammen med den opfattelse, der er af FFP. Den er ikke sat i verden for at skabe mere lighed og mere lige konkurrence så alle kan vinde. FFP er sat i verden for at sikre sig en mere bæredygtig vækst og udvikling i europæisk fodbold, hvor der var alt for mange ejere der kom ind og ødelagde fodboldklubber med deres fantasier om en god hurtig forretning som. Det har aldrig været for at stoppe ejerinvesteringer eller skabe bedre konkurrencevilkår, men styre mere sunde investeringer i fodboldklubber.\nMan har i perioden med FFP også været vidne til en meget mere sund fodboldøkonomi i Europa med meget bedre balance mellem indtægter og udgifter. Og man lempede endda reglerne endnu mere i 2015 så ejere kunne lave endnu flere sunde investeringer. Kigger man på FFP så er der også ekstremt mange områder, som man kan modregne i et regnskab som fx. nyt stadion, talentafdeling, faciliteter og infrastruktur er alle områder, der end ikke tæller med på udgiftssiden i FFP, hvilket netop understreger den bæredygtige del.\nDet er så rigtigt, at tvivlsomme ejere som vores har svære vilkår og det er helt efter hensigten, da man ikke vil risikere at klubber går konkurs på grund af fantaster tror de kan lege manager. Men klubber som Roma og Inter hvor der er seriøse ejere har man et godt redskab.\nMilan China er jo en joke og skulle også være noget FFP har slået ned på, da man havde regnet med indtægter for 60 mio euro, og har fået et par mio euro. Næste år skulle det nærmest vokse til 100 mio euro, så det er klart, at Milan ikke har leveret en forretningsplan med substans.\nMen i forhold til Li og fremtiden er han fuldstændig låst, da han jo ikke har pengene og han skal jo sælge klubben markant dyrere end han købte den for, for ikke at komme ud med et kæmpe tab. Men på et tidspunkt kan Elliot jo tage over, men i mellemtiden har Li bare taget klubben som gidsel i det her.\nDet er helt sikkert ærgeligt vi skal vente og vi er på standby, men det er svært at gøre det hurtigere, da sæsonen jo skal spilles færdig og herefter tager den juridiske proces, apeller og vurdering jo bare tid. Pt. er bolden jo i Milans. Jeg tvivler dog på vi ser en udelukkelse fra EL. Men transferrestriktioner og krav om at skære udgifter vil give god mening, da hele problemet jo er, at Li ikke kan garantere, at han har penge til at dække klubbens drift. Derfor kan UEFA jo skrue på at klubben skal kunne klare sig selv.\nDe rygter med samme køber var der også i januar. Og de vil blive ved med at komme. Vi får dog svært ved at sælge klubben, hvis ikke vi spille i EL eller købe spillere. For en ny ejer kan jo godt se, at han skal investere i spillertruppen for at kunne løfte klubben. Og pt. er alt låst indtil Li finder en løsning på sin gæld til Elliot.\nDer var også en der spurgte til salg af spillere. Vi må gerne sælge selvom vi får transferforbud, vi er tvunget, da vi skal have rejst penge i givet fald. Det gælder kun i forhold til at registrere nye spillere i truppen. Men en hård straf vil uden tvivl betyde farvel til flere spillere, da vi jo har en del der ikke kan leve med et par år på smalhals, da de vil vinde noget nu. Såsom Bonucci, Roma, Donna, Suso, Jack. Er straffen mere moderat skal det nok gå.\nHar der slet intet konkret (eller nogenlunde troværdige rygter) været ift. hvordan man ville genere 60 mio euro i omsætning i Milan China? Det er jo ikke en forretningsplan som man skal have godkendt af bank-trainee i den lokale sparekasse, så de må jo have haft nogle ideer og konkrete projekter i gang.\nEftersigende skulle det italienske fodboldforbund, FIGC, have kontaktet Fiorentina, Sampdoria og Torino (de tre hold placeret lige under Milan i tabellen)og bedt dem om at få deres dokumenter i orden. Således at en af dem er klar til at træde ind, såfremt Milan bliver ekskulderet fra El. Årsagen til man ikke er nøjes med at tage fat i Fiorentina, er at man så har de næste i rækken klar, hvis heller ikke Fiorentina kan leve op til øfp reglerne.\nInfo stammer fra serie a podcasten Golazzo, med den højt respekteret James Richardson (manden fra Football Italia) som vært.\nDerudover meldes der i flere medier, at hvis Li ikke overføre de forventet 10 mio euro ved deadline i morgen, kan Elliott allerede overtage klubben der.\nI forbindelse med økonomi og finanser lever lige netop ikke med "uskyldig" til det modsatte er bevist. I forretningsverden og også sportverden er det helt normal praksis at kunne stille med finansielle garantier. Og kan man ikke stille med en tilfredsstillende garanti, så kan man altså ikke lege med. Og reglerne er helt klare på det område, at det er ejeren der personligt skal kunne stille en garanti. Og eftersom en hedgefund der tager over 10% rente stiller garantien skal vi som Milan fans være glade for at FFP stopper det vanvid. Det handler jo ikke kun om gælden til nuværende kreditor, men også garanti for, at de 3-4 års underskud også kan blive dækket. Og der taler vi om op mod 300 mio euro når alle kapitalindsprøjtninger er medregnet. Jeg ved ikke om han er blevet bedt om at stille 160 mio euro i garanti, men vil helt sikkert mene det er meget blødt krav når man tænker på de underskud vi genererer i klubben. Og mange andre klubber har kunne stille garantier som fx. Roma og Inter.\nLi og Milan imødekommer ikke reglerne vedr. FFP på 3 områder:\n- Man kan ikke stille en garanti for at klubben på en bæredygtig måde kan betale sine regninger nogle år frem.\n- Man har ikke kunne påvise, at man vil være i stand til at betale gælden tilbage til Elliot.\n- Man har haft et driftunderskud, der er angiveligt er 60 mio euro højere end det tilladte. Og man har velvidende kravene fra FFP brugt 250 mio euro i vinduet.\nDu må som ny ejer investere kraftigt i din klub. Men det forudsætter, at du kan lave en frivillig aftale. Men da Li ikke har formået at opfylde kravene til en frivillig aftale, så skal han følge kravene til FFP. Det er klart, man vil være mere åben når det er en ny ejer, hvis den nye ejer ellers viser sund fornuft generelt. Men med manglende økonomisk formåen, ingen finansielle garantier samt en åbenlys ligegyldighed over for reglerne (som bevist ved de 250 mio euro brugt på transfers) så klapper fælden,\nMan kan sagtens sætte spørgsmålstegn ved PSG, men kloge folk, der er rekrutteret fra EU kommisionen til at vurdere dette, har netop meldt det som fair value. Om det så er en sund forretning kan der stilles spørgsmålstegn ved. Men det er inden for FFPs regler. Men de er ligesom Milan 100% afhængige af CL. Det gælder de fleste klubber undtagen de engelske.\nJeg ved nu ikke helt. På visse områder er det garanti nok at man har overholdt tidligere betalinger, mens det andre gange er mulig at have en tredjepart, der kan kautionere for beløbet. Er dog med på at vi taler meget store beløb og tror gerne på, at det i fodbold er normal praksis at ejeren selv skal kunne garantien.\nJeg ved som sagt heller ikke hvilke garantier Elliot har stillet, måske har de endda lovet mindre end jeg regner med.\nJeg synes bare at kravene virker urimelige, nogle mere end andre.\nMan kan måske ikke stille garantier, men indtil videre er alle indbetalinger blevet gennemført på trods af al spekulationen og jeg kan som sagt ikke se, hvorfor de skal bekymre sig om betalingerne til Elliot, hvis Elliot selv siger at der ikke er problemer.\nDriftsunderskuddet kan jeg godt forstå at EUFA går ind og kigger på. Ånden i FFP er, at der skal være balance i finanserne, så fair nok. Det påvirker naturligvis også evnen til at kunne betale regningerne på en bæredygtig måde, men hvis det ligger på omkring €90 mio., så ville CL, plus de øgede sponsorater derfra, jo hjælpe gevaldigt i det hul.\nForstå mig ret. Jeg er jo også skeptisk omkring Li og jeg er helt med på at den nuværende situation i værste tilfælde kan ende voldsomt ødelæggende for klubben.\nJeg synes bare ikke at UEFA har virket ret åbne for at give ham en chance. Især ikke efter jeg sad og kiggede på økonomien omkring Kalinic, Borini og Kessie, som vi har forpligtet os til at købe efter lån.\nKalinic og Borini skal betales denne sommer, men Torino har bundet sig for Niang og Genoa for Lapadula, så sammen med et par andre mindre beløb, går de to poster næsten lige op. Dvs. at der, overraskende nok, er nogenlunde balance i det.\nHvis vi har et driftsunderskud på €90 mio., så har vi selvfølgelig ikke nået FFP-kravet på max. €30 mio. i år og vil heller ikke gøre det næste år, selvom vi skulle komme med i EL. I teorien skulle vi dog 'kun' tjene €60 mio. på CL for at opfylde kravet, hvilket ikke er et urealistisk scenarie hvis man tænker på tv-pengene og de øgede muligheder ift. sponsorer\nLæg dertil at der er nogenlunde styr på transferbalancen. (minus indsprøjtningen)\nDerudover havde vi afsluttet sæsonen godt og der var igen en smule grobund for lidt tro på projektet, som kunne have lokket nogle forstærkninger til på fri transfer. En mulighed som ledelsen retfærdigt (i mine øjne) nu anklager UEFA for at have gjort sværere, da de har skadet brandet.\nJeg vil faktisk mene at vi, selv med bøder og transferloft, ville have haft en realistisk chance for at nå CL og dermed være meget tæt på en 'bæredygtig' økonomi indenfor de 3-4 år, hvis de €250 mio var blevet accepteret som et engangsbeløb.\nDet irriterer mig bare grænseløst, på et principielt niveau, at UEFA går ind og vurderer at en klub som f.eks. Barcelona, hvis 'bæredygtige' økonomi, bl.a. indebærer at hente spillere i en ulovlig ung alder, hvilket de fik en straf for, er helt acceptable at have med, mens vi bliver udelukket på ren tvivl og spekulation.\nUnderligt der er tavshed fra vores kinesiske ejer og at der ikke kommer en eller anden form for "bare rolig, der er styr på økonomien" melding\nHam den amerikanske billionær kunne sku være fint at få ind i klubben, da han ihvertfald har pengene. Men skulle et skifte virkelig blive muligt, så er det jo noget der vil tage flere måneder før det endeligt er på plads


Min ok mobil. Få overblik over dit mobilforbrug\nHvor kan jeg finde min PUK-kode | OK - OK Ved at tilmelde dig Automatisk Optankning hos selskabet sørger OK Mobil nemlig for automatisk at overføre penge fra din bankkonto til mobilkontoen, når den rammer 0 kroner. Det gør du ikke i sig selv med mobilabonnementet, men har du et mobilabonnement fordobler du støtten, når du mobil. Fordelskonceptet sikrer endvidere, min du som OK-kunde kan få mulighed for både at tanke billig benzin og diesel på bilen samt få en fornuftig pris på mobiltelefonien. De ovennævnte fordele mobil OK Mobils andre mobilabonnementer min desuden inkluderet i mobilpakken. OK a.m.b.a.. I. Åhave Parkvej I. Viby J. I. Telefon: 70 10 20 I. ok@ok- aqal.pakken.se I. Cvr-nr. I. EAN-nr. Ring til os på 70 10 20 Åbningstider. Hverdage: - Lørdage, søndag og helligdage: lukket. Send en besked til OK Mobil. Send din besked til os. Gå til Min OK Mobil selvbetjening. E-mail-adresse svar om Min OK. Hvorfor kan jeg ikke logge på Min OK? Hvordan logger jeg ind med NemID på Min OK?. Som abonnent kan du let selv logge ind på 'Min OK Mobil', og lave ændringer i dit abonnement, når du vil. Her kan du også følge dit forbrug, og se dine fakturaer.\nMIN OK MOBIL - hundedækken. Måske kan dit spørgsmål besvares af en af følgende hjælpesider\nMin ok mobil, er blærebetændelse farligt Se køb og tankninger\nNår du får et nyt sim-kort, får du mobil tilsendt din PUK-kode separat via min. Der står din PUK-kode. Hvis du har brug for det kan du også få koden udleveret, hvis du kontakter OK Mobils kundeservice. Log på Du skal logge ind før du kan se denne side. Login til Mit OK Mobil. For at få adgang til Mit OK Mobil skal du logge ind i loginboksen. OK er dit danske energiselskab. Vi har mere end lokale tankstationer over hele landet. Vi sælger også fyringsolie, el, naturgas, varmepumper m.m. huer til for tidligt fødte børn OK blev startet tilbage iog fik sit udspring fra syv selskaber, men det blev min først til OK i Selve mobil er dog af noget nyere dato. OK Mobil gik nemlig i luften mobil i en periode, hvor flere større virksomheder har forsøgt at oprette mobilselskaber, hvor man min fordele, hvis man bruger tjenesterne på interflora vejen kerneområde.\nSom abonnent kan du let selv logge ind på 'Min OK Mobil', og lave ændringer i dit abonnement, når du vil. Her kan du også følge dit forbrug, og se dine fakturaer. Du kan også selv finde PUK-koden ved at logge ind på Min OK Mobil under 'Mit nummer'. Der står din PUK-kode. Hvis du har brug for det kan du også få koden. Når du tilmelder dig Automatisk Optankning hos OK Mobil, sørger vi for, at der automatisk overføres Du kan altid logge ind på Min OK Mobil og justere beløbet. Du kan også selv finde PUK-koden ved at logge ind på Min OK Mobil under 'Mit nummer'. Der står din PUK-kode. Hvis du har brug for det kan du også få koden. Når du tilmelder dig Automatisk Optankning hos OK Mobil, sørger vi for, at der automatisk overføres Du kan altid logge ind på Min OK Mobil og justere beløbet. Hvis din saldo er under 0 kr., vil din mobiltelefon blive spærret. Tank din konto op, så bliver mobilpakken aktiv igen. Du kan tanke op på Min OK Mobil.\nMIN OK MOBIL - typer af pik piercinger. Måske kan dit spørgsmål besvares af en af følgende hjælpesider\nOK Mobil er, som du sikkert har spottet ud fra både navn og logo, drevet af energiselskabet OK, der er mest kendt for at benzinsalg. OK blev startet i som en fusion af syv eksisterende selskaber. OK blev dog først fælles markedsføringsnavn i OK Mobil blev startet i , og du kan som mobilkunde optjene mere data eller taletid, hvis du tanker et bestemt antal liter.\nVærd at vide om OK Mobil min ok mobil Med OK Mobiltelefoni kan du få nogle af de bedste og billigste mobilabonnementer eller mobile bredbåndsløsninger til fordelagtige og billige priser. Bestil online. Glemt adgangskode. Hvis du har glemt adgangskoden til Mit OK Mobil, kan du få tilsendt en ny her. Når du har modtaget din nye adgangskode, bedes du logge ind på.\nFind de oftest stillede spørgsmål og svar om mobiltelefoni fra OK Mobil her. Læs mere. Hvad er nummeret til min mobilsvar hos OK Mobil? Hvor kan jeg bruge. OK Mobil er et mobilselskab, der er drevet af OK, der naturligvis er mere kendt for benzinselskabet OK. OK blev startet Hos OK Mobil kan du få bonus taletid eller data, når du tanker benzin. Typisk kan du få . (min. pris: kr.) 6 timer. 4 GB. Som abonnent hos OK Mobil kan du logge ind på ”Min OK Mobil” for blandt andet at holde øje med dit forbrug og for at se dine.\nEr din mobilsaldo hos OK Mobil under 0 kr.? scanning københavn\nDer er 4 pakker at vælge imellem. For dig der har behov for at være online når du er på farten, og til dig der er meget på nette, også når du er på farten.\nFind de oftest stillede spørgsmål og svar om mobiltelefoni fra OK Mobil her. Læs mere. Hvad er nummeret til min mobilsvar hos OK Mobil? Hvor kan jeg bruge. Som abonnent kan du let selv logge ind på 'Min OK Mobil', og lave ændringer i dit abonnement, når du vil. Her kan du også følge dit forbrug, og se dine fakturaer. Hvis din saldo er under 0 kr., vil din mobiltelefon blive spærret. Tank din konto op, så bliver mobilpakken aktiv igen. Du kan tanke op på Min OK Mobil. Contents: MIT OK MOBIL OK mobilt bredbånd; Mit ok mobil min ok mobil; Når du har bestilt eller købt et produkt eller en service hos OK, får du automatisk tilsendt.\nMin ok mobil, vejle butikker Se køb og tankninger\nPå Min OK Mobil kan du se alle informationer om dit mobilabonnement, dine regninger og meget mere. Som abonnent mobil du let selv logge ind på 'Min OK Mobil', og lave ændringer i dit abonnement, når du vil. Her kan du også følge dit forbrug, og se dine fakturaer og kvitteringer. Gå til Min OK Mobil. elsker dig for evigt film OK Mobil er et mobilselskab, som min af mobil OK. OK er kendt for benzinselskabet OK, som blev stiftet i Fordelskonceptet sikrer endvidere, at du som OK-kunde kan få mulighed for både at tanke billig benzin og diesel på bilen samt få en fornuftig pris på mobiltelefonien.\nLog ind på Min OK Udvalgte OK Mobil-pakker\nFølge: Sevablødda » »\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Min ok mobil aqal.pakken.se


Sunlight In Forest Plakat - Sollys i skov - desenio.dk\nSollys i skov\n– Foto af en solrig skov med sollys, der skinner ind mellem træerne Fotografi af en skov med træer og sollys, der skinner ind mellem træerne. Naturplakater, der udstråler mindfulness, er den bedste måde at skabe et hjem med en harmonisk, men levende stemning på, og ved at kombinere plakaten med andre naturplakater – og posters kan du få den perfekte billedvæg!\nPlakaten trykkes med en hvid kant, der elegant indrammer motivet. 2744-4 Ramme medfølger ikke Plakaten trykkes på bestilling. Husk, at hvis du også bestiller andre varer, får du muligvis to leverancer, fordi de sendes fra forskellige lagre. Rammer i størrelse 100x150 forsendes som hjemmelevering lige til døren. Hvis du bestiller andre varer sammen med din 100x150-ramme, skal du være opmærksom på, at de vil blive leveret separat, da de sendes fra forskellige lagre.


Hvorfor Gateways og integrerede pc'er\nEn pragmatisk fremgangsmåde til Internet of Things og integrerede systemer (på engelsk)\nDell hjælper med at integrere IT- og driftsteknologi, så dine IoT-løsninger og intelligente systemer klargøres.\nAnalyse ved grænsen\nIntelligente gateways samler, analyserer og beskytter IoT-data.\nIntegrerede pc-systemer (på engelsk)\nKommer snart: Industrielle pc'er bliver almindelige\nGør IoT virkeligt. I dag. (på engelsk)\nDells pragmatisk fremgangsmåde: Start med det, du har nu.\nVis alle bærbare Edge Gateway\nVis alle bærbare Integrerede pc-systemer\nVores portefølje, der er kombineret med et omfattende partnerøkosystem, indgående vertikal ekspertise og domæneekspertise og en samarbejdsvillig tilgang, gør det muligt for Dell at levere end-to-end-løsninger samtidig med en reduceret risiko og hurtigere implementering af IoT-tiltag.\nIndustrielle kontrolelementer og produktion (på engelsk)\nDell gør det muligt for fabriksgulvet, produktionskontrollen og andre industrielle IoT-systemer. Dell IoT Gateways integrerer og automatiserer en lang række sensor- og udstyrsdata.\nOpbygning af automatisering og intelligente byer (på engelsk)\nI samarbejde med innovatører og ledere hjælper Dell med at skabe IoT-løsninger til kommercielle HVAC, administration af vand og affald, intelligente byer, effektiv trafik og meget mere.\nAdministration af dit udstyr og logistik (på engelsk)\nDell IoT-systemer kan hjælpe, administrere og styre køretøjer og aktiver. Forbedrer sikkerhed, effektivitet, kundetilfredshed og overholdelse af administration af dit udstyr, forsendelseslogistik og meget mere. IoT i sundhedssektoren og telemedicin (på engelsk)\nEdge Gateways og integrerede pc'er integreres i intelligente systemer og forbedrer telemedicinbehandlingens beslutningstagning, databeskyttelse og enhedens kompatibilitet.\nLæs, hvordan Dells kunder realiserer Internet of Things i dag med vores pragmatiske tilgang.\nKMC-kontrolelementer: KMC Commander-systemet til opbygning af effektiv, intelligent automatisering kører på en Dell Edge Gateway. (på engelsk)\nELM Energy: Edge analytics i realtid i ørkenen og andre krævende miljøer fra mikroområder indsamles med Dell Edge Gateways. (på engelsk)\nVS-teknologi: Intelligente sikkerhedssystemer med videoovervågning kører på Dell IoT Gateways. (på engelsk)\nMålkontrol: Denne 4D-løsning med videostyring til sportsdommere og feedback i realtid bruger IoT. (på engelsk)\nRichard Childress Racing: RChildress Racing bruger IoT til at forbedre NASCAR-positionen, indsamle sensordata, levere nyheder fra pitten og meget mere. (på engelsk)\nChitale-mejerierne: Dells IoT-teknologi hjælper et indisk mejeri med at maksimere produktivitet og kapacitet. Se "Internet of Cows". (på engelsk)\nIoT-løsninger i Dell Partner-programmet\nGør Internet of Things til en realitet ved at kombinere et fællesskab af teknologiudbydere og domæneeksperter med vores brede udvalg af løsningsskabende aktiver.\nTilmeld dig online for at registrere din virksomhed i Dells IoT-program (på engelsk)\nInternet of Things-analyser (på engelsk)\nFå en dybere og mere præcis viden til strategisk handling med analyser alle steder. Dells IoT-løsninger (på engelsk)\nLæs mere om Dells end-to-end-løsninger til IoT, herunder cloud, datacenter, analyse, services og meget mere. Dells IoT-løsninger (på engelsk)\nSæt sikkerheden i højsædet for sikker implementering af IoT-tiltag og opnåelse af funktionel integritet og beskyttelse af dine data. IoT-services (på engelsk)\nLever IoT-end-to-end-løsninger, og udnyt eksisterende udstyr og data for at få mest muligt ud af dine teknologiske investeringer.


En plantebaseret kost kan være med til at løse nogle de udfordringer, som klimaforandringer og et stigende befolkningstal medfører, men kan vi skifte de animalske proteiner ud med planteproteiner uden at komme til at mangle noget?\nDet vil Martin Krøyer Rasmussen, adjunkt ved Institut for Fødevarer, Aarhus Universitet, se nærmere på i et nyt projekt. Det sker med en bevilling på 2,8 millioner kroner fra Danmarks Frie Forskningsfond, der netop har uddelt i alt 333 millioner kroner til forskningsprojekter, der skal bidrage til den grønne omstilling.\n· Læs mere: 70 millioner til 17 grønne AU-projekter\nGrøntsagernes mikro-RNA’er under lup\nDet er helt nøjagtigt mikro-RNA’erne i en plantebaseret kost, som skal under lup i projektet.\nMikro-RNA’er er bitte små stykker arvemateriale, der spiller en vigtig rolle i reguleringen af gener. Kort fortalt kan mikro-RNA’erne forhindre, at der dannes protein af generne. Det sker ved at de binder sig til det RNA, som skal bruges til at danne proteiner, også kaldet messengerRNA.\n- Vi har allerede viden om de mikro-RNA’er, der findes i mælk, og hvordan de opfører sig. Vi ved til gengæld meget lidt om planternes mikro-RNA’er. Derfor skal vi i projektet undersøge en række af de grøntsager, som vi spiser en del af. Det kan være kål, tomater, gulerødder og bønner, fortæller Martin Krøyer Rasmussen, og fortsætter:\n- Ikke alene vil vi kortlægge indholdet og mængden af mikro-RNA’er, vi vil også undersøge deres stabilitet. Vi udsætter vores fødevarer for mange ting, der kan påvirke dette, som for eksempel opvarmning, lagring og fordøjelsen i det hele taget. Hvad gør det ved grøntsagernes mikro-RNA’er, at pH-værdien ændres, eller at de udsættes for fordøjelsesenzymer? Det er noget af det, vi vil forsøge at finde ud af i projektet.\nKan plantebaseret kost gøre os sundere?\nUndersøgelserne af grøntsagernes mikro-RNA skal give en større forståelse af, hvordan vi kan sammensætte vores kost, så den har de bedste sundhedsmæssige effekter - og om det kan være en fordel af udskifte animalske proteiner med planteproteiner.\n- Ved at undersøge hvilke gener, der bliver aktiveret eller deaktiveret af mikro-RNA’erne, kan vi opstille nogle hypoteser om sammenhængen mellem mikro-RNA’er og sygdomme. Ved at spise en plantebaseret diæt, der indeholder bestemte mikro-RNA’er, kan man måske modvirke en række livsstilssygdomme som diabetes eller fedtlever. Baseret på vores erfaringer med mælk, har vi en idé om, at det kan være tilfældet, siger Martin Krøyer Rasmussen.\nForskningsprojektet vil i sin sidste fase undersøge, hvordan man kan øge indholdet af fordelagtige mikro-RNA’er i grøntsager - og dermed øge de sundhedsmæssige fordele ved en plantebaseret diæt:\n- Vi vil skrue på forskellige knapper i planternes omgivelser, som vanding og belysning, for at se, om vi kan få endnu sundere planter ved at stresse dem lidt inden høst. Der er dermed tale om et særdeles omfattende projekt, hvor vi belyser grøntsagernes mikro-RNA lige fra jord til bord og videre ind i vores krop, konkluderer Martin Krøyer Rasmussen.\nFinansiering Projektet er finansieret af Danmarks Frie Forskningsfond med 2,8 mio. kr. Besøg Danmarks Frie Forskningsfonds hjemmeside her.\nKontakt Martin Krøyer Rasmussen, adjunkt ved Institut for Fødevarer, Aarhus Universitet - martink.rasmussen@food.au.dk - Mobil: +4522169390


- OL har ødelagt sportens fremtid – Ekstra Bladet\n9. aug. 2021 kl. 16:27\n- OL har ødelagt sportens fremtid\nAfgørelsen i kvindernes olympiske mangekamp i rytmisk gymnastik truer sportens eksistens, mener russerne\nMed OL - for hovedparten af idrætsgrenene - vel overoverstået, er det tid at gøre status på en fænomenal dansk sportssommer. For hvem af de bedste har været allerbedst? Her er Joachim B. OL-sens bud.\nOL er ovre, men i Rusland er der stadig kæmpe ballade over afgørelsen i den prestigefyldte mangekamp i kvindernes rytmiske gymastik.\nAfgørelsen skulle være så grotesk, at sporten er truet.\n- Hvem er dommerne? Dette OL har ødelagt sportens fremtid, siger en af guldvinderne fra 2012, Karolyna Sevastyanova, ifølge Russia Today.\n- Nu kan enhver, der klarer sig dårligt, gøre krav på førstepladsen, for alt er tilladt, siger Sevastyanova.\nIsraelske Linoy Ashram vandt sensationelt guld, selvom hun undervejs blandt andet tabte sin vimpel.\nTabt vimpel bør ikke kunne give guld, mener russerne. Foto: Lindsey Wasson/Ritzau Scanpix\n- Hvorfor har vi brug for OL, og hvorfor skal vi overhovedet træne, hvis du kan tabe båndet og stadig vinde guldet.\n- Hvordan kan dette ske foran en hel verden? Jeg er i chok og nægter at tro, at det er muligt.\n- Det er fornærmende og smertefuldt at se, hvordan hende der begik en kæmpe fejl får OL-guld, mens vores Dina efter en perfekt præstation og utrolig teknik får sølv, siger Sevastyanova og henviser til Dina Averina, der vandt sølv.\nKigge-væk-finten leveret af den israelske guldvinder. Foto: Lisi Niesner/Ritzau Scanpix\nHun og tvillingesøsteren Arina Averina blev da også nummer et og to i kvalifikationen i Tokyo og det lignede blot en familieduel i kampen om at vinde Ruslands sjette OL-guld på stribe i disciplinen.\n- Det er en åbenlys dommerfejl og en åbenlys uretfærdighed...der var planlagt på forhånd. En fejl, der ikke har noget med ren sport at gøre. Det er det samme som at bruge doping eller bestikke dommeren, siger den russiske landstræner Irina Viner-Usmanova, der også indgav en officiel protest.\n- Jeg mener, at vi bør appellere til IOC-præsident Thomas Bach og huske på sådan en bedømmelse...Jeg tror ikke, at en sport som rytmisk gymnastik vil være en del af den olympiske familie i fremtiden, siger hun og peger på, at israeleren blev brugt som redskab til at bryde en for stor russisk dominans.\nIsraeleren er naturligvis glad for guldet. og fortæller, at det er, hvad hun har drømt om hele livet, mens Dina Averina var i tårer, da hun blev interviewet på russisk tv.\nDet var helt tilbage ved OL i Atlanta i 1996, at en anden nation end Rusland vandt kvindernes mangekamp. Her gik guldet til Ukraine og før det var det også russerne der vandt et par gange i deres helt store paradedisciplin, der første gang var på programmet i 1984.\nGymnastik har mange unge deltagere, men faktisk var de alleryngste ved OL i andre sportsgrene.\nHer laver Dina Averina den perfekte præstation, men det rækker kun til sølv. Fotos: LISI NIESNER, Mike Blake, Lionel Bonaventure, Lindsey Wasson/Ritzau Scanpix


Vores dygtige kollega har søgt nye udfordringer, hvorfor vi har en ledig stilling i et stærkt tværfagligt fællesskab med gode kollegaer, spændende opgaver og en vigtig patientgruppe til Børne- og Ungdomspsykiatrisk Center - Afdeling Bispebjerg | Ofir.dk\nVores dygtige kollega har søgt nye udfordringer, hvorfor vi har en ledig stilling i et stærkt tværfagligt fællesskab med gode kollegaer, spændende opgaver og en vigtig patientgruppe\n330581925Phoenix-c73646cb12021-03-29T00:00:00Vores dygtige kollega har søgt nye udfordringer, hvorfor vi har en ledig stilling i et stærkt tværfagligt fællesskab med gode kollegaer, spændende opgaver og en vigtig patientgruppeVi står netop og mangler en dygtig lægesekretær til Børne- og ungdomspsykisk Center på Bispebjerg. På vores Bispebjerg matrikel har vi fire ambulatorier og tre døgnafsnit. Din ansættelse vil være i vores afsnit for større børn, der varetager udredning og behandling for børn i alderen 8-13 år.\nAfsnittets patienter har forskellige børnepsykiatriske vanskeligheder f.eks. autismespektrum-forstyrrelser, ADHD eller følelses- og adfærdsmæssige forstyrrelser.\nDet vigtigt for os at:\ndu sætter en lid i at arbejdet struktureret, er servicemindet og sætter samarbejde højt\nArbejde i Sundhedsplatformen herunder: håndtering af henvisninger, bookninger, indkaldelser, erklæringer, underretninger samt kvalitetssikring gennem arbejdslister\nSikre at vi overholder udrednings- og behandlingsretten\nI samarbejde med de øvrige lægesekretærer i afsnittet, kommer du til at arbejde i front i skrankefunktionen, hvor opgaverne bl.a. er telefonpasning og modtagelse af patienter og deres familier\nDu er uddannet lægesekretær, og vi forestiller os, at du har kendskab til, eller interesse for psykiatrien som speciale. Du skal gerne kunne arbejde i tidsrummet 7.30-15.00.\nDu er omstillingsparat. Dine arbejdsopgaver er alsidige, og du kommer til at skifte mellem flere forskellige opgaver på en arbejdsdag, ligeledes kommer du til at skifte imellem at være i front i skrankefunktion samt at være backoffice. Det er derfor vigtigt, at du trives med en varieret arbejdsdag, og at du er god til hurtigt at omstille dig.\nStillingen er med start 1. juni 2021 eller snarest muligt.\nHar du nogen spørgsmål, eller ønsker du at vide mere om stillingerne eller afsnittet, er du meget velkommen til at kontakte ledende lægesekretær Lene Sørensen på 20 52 90 23 eller sekretariatsleder Cecilie Mahler på 23 47 45 99.\nSøg via link senest onsdag den 21. april 2021 kl. 12.00.\nSamtaler afholdes fredag den 23. april 2021.\n2021-04-22T00:54:48.707 Vi står netop og mangler en dygtig lægesekretær til Børne- og ungdomspsykisk Center på Bispebjerg. På vores Bispebjerg matrikel har vi fire ambulatorier og tre døgnafsnit. Din ansættelse vil være i vores afsnit for større børn, der varetager udredning og behandling for børn i alderen 8-13 år. Afsnittets patienter har forskellige børnepsykiatriske vanskeligheder f.eks. autismespektrum-forstyrrelser, ADHD eller følelses- og adfærdsmæssige forstyrrelser. Det vigtigt for os at: du har lyst til at hjælpe børn og unge samt deres familier gennem et forløb i Børne- og ungdomspsykiatrien du sætter en lid i at arbejdet struktureret, er servicemindet og sætter samarbejde højt Hvad bliver du en del af? En arbejdsplads i udvikling hvor du, sammen med dine kollegaer, har en helt central betydning for alle patientforløb. Du styrer det administrative patientforløb og binder forløbet sammen - du har første og sidste hånd på registreringen. Nedenstående arbejdsopgaver er i fokus: Arbejde i Sundhedsplatformen herunder: håndtering af henvisninger, bookninger, indkaldelser, erklæringer, underretninger samt kvalitetssikring gennem arbejdslister Sikre at vi overholder udrednings- og behandlingsretten I samarbejde med de øvrige lægesekretærer i afsnittet, kommer du til at arbejde i front i skrankefunktionen, hvor opgaverne bl.a. er telefonpasning og modtagelse af patienter og deres familier Klinisk sekretariat i BUC Du bliver en del af det Kliniske Sekretariat (KS), der består af en stor engageret lægesekretærgruppe på tværs af hele Børne- og Ungdomspsykiatrisk Center (BUC) i Region H. Vi arbejder i fællesskab på at styrke lægesekretærernes arbejdsopgaver og sikre patienter, pårørende og afsnit en ensartet høj kvalitet. KS har sekretærer fordelt på 5 matrikler (Glostrup, Det Ambulante Hus, Bispebjerg, Hillerød og Bornholm). Der er 4 matrikelledende lægesekretærer og en sekretariatsleder, som sammen står for driften og ledelsen af KS. Vi har et godt SP-nøglepersonsnetværk og samarbejde, og derudover skal vi til at arbejde mere fokuseret med løft af kompetencer hos alle sekretærer i KS. Hvad forventer vi af dig? Du er uddannet lægesekretær, og vi forestiller os, at du har kendskab til, eller interesse for psykiatrien som speciale. Du skal gerne kunne arbejde i tidsrummet 7.30-15.00. Derudover kan du sætte flueben ved: Du er god til at kommunikere. Du kommunikerer respektfuldt med patienter og pårørende med fokus på deres individuelle situation. Med dine gode kommunikative egenskaber og din sans for service kan du give vores patienter den bedste start på deres forløb i ambulatoriet. Du er god til at samarbejde. I stillingen vil du få mange samarbejdspartnere både internt og eksternt. Du er god til at formidle din monofaglige viden og erfaring, og du er samtidig god til at lytte til og inddrage dine tværfaglige kollegaers perspektiver og kompetencer. Du er fagligt engageret. Lægesekretærens rolle og arbejdsopgaver er under stadig forandring, vi har derfor brug for en kollega, der sammen med de øvrige lægesekretærer i det Kliniske Sekretariat kan se udviklingspotentiale i vores arbejdsopgaver og arbejdsgange. Du er nysgerrig. Du har en interesse og nysgerrighed ift. udviklingen og optimeringen af vores opgaver. Du byder ind med forslag til nye tiltage og deltager engageret i vores udvikling. Du skal også være nysgerrig på dine kolleger og dig selv, så I flytter jer som team, og altid arbejder for at skabe de bedste patientforløb. Du er omstillingsparat. Dine arbejdsopgaver er alsidige, og du kommer til at skifte mellem flere forskellige opgaver på en arbejdsdag, ligeledes kommer du til at skifte imellem at være i front i skrankefunktion samt at være backoffice. Det er derfor vigtigt, at du trives med en varieret arbejdsdag, og at du er god til hurtigt at omstille dig. Hvad tilbyder vi? Gode muligheder for faglig udvikling. Hos os er det vigtigt, at du udvikler dig fagligt, derfor vil du blive lært op i alle vores funktioner. Du kan sætte dit præg på arbejdsopgaverne. Som medarbejder inddrages du i vores forandringsprocesser og optimeringer af arbejdsgange så har du forslag til ændringer, skal du endelig byde ind med dine forslag. Ansættelsesvilkår Stillingen er med start 1. juni 2021 eller snarest muligt. Løn- og ansættelsesvilkår følger gældende overenskomst. Ansøgningsprocedure Har du nogen spørgsmål, eller ønsker du at vide mere om stillingerne eller afsnittet, er du meget velkommen til at kontakte ledende lægesekretær Lene Sørensen på 20 52 90 23 eller sekretariatsleder Cecilie Mahler på 23 47 45 99. Vi glæder os til at høre fra dig. Søg via link senest onsdag den 21. april 2021 kl. 12.00. Du bedes uploade CV og uddannelsesbevis sammen med din ansøgning. Samtaler afholdes fredag den 23. april 2021. Om Børne- og Ungdomspsykiatrisk Center Børne- og Ungdomspsykiatrisk Center (BUC) er en del af Region Hovedstadens Psykiatri. Centeret foretager udredning og behandling af børn og unge med alle former for alvorlige psykiske lidelser. Centeret har to kliniske afdelinger: Afdeling Ambulant og Afdeling Døgn fordelt på flere matrikler i Regionen. Herudover har centeret en række støttefunktioner og en forskningsenhed. Samlet er vi ca. 750 medarbejdere, der indgår i et tæt tværfagligt samarbejde om de ca. 9.000 børn og unge i alderen 0-17 år, der årligt ses i centeret. Nærmere information om Børne- og Ungdomspsykiatrisk Center kan findes på BUC hjemmeside www.buc-regionh.dk Læs og hør mere om Region Hovedstadens Psykiatri som arbejdsplads på Job i Psykiatrien .11Jobnetc73646cb100000000000IDK_OFIR_02DKDanmark228DKK2021-04-21T00:00:000000https://candidate.hr-manager.net/ApplicationInit.aspx?cid=342&ProjectId=230988&DepartmentId=14177&MediaId=4943&SkipAdvertisement=true0EuropaDanmarkSjælland & øerStorkøbenhavnKøbenhavn3969846Børne- og Ungdomspsykiatrisk Center - Afdeling Bispebjerg11Bispebjerg Bakke 302400København NV23474599DKDanmark0\nDKDanmarkDKDanmark8Fuldtid46PermanentSocial og Sundhed01202453JobNet53123165312316010029-03-2021000https://dispatcher.ofir.dk/statistic/register?context=FeedEntrySearchedCount&feedId=dc2beb84&entryId=c73646cbhttps://dispatcher.ofir.dk/statistic/register?context=FeedEntryDisplayCount&feedId=dc2beb84&entryId=c73646cbhttps://dispatcher.ofir.dk/statistic/register?context=JobApplicationInitiatedCount&feedId=dc2beb84&entryId=c73646cb&page=ShowJob&component=SendApplicationButtonhttps://dispatcher.ofir.dk/statistic/register?context=JobApplicationAppliedCount&feedId=dc2beb84&entryId=c73646cb&page=EmailApplyForm&component=SendApplicationButtonhttps://static.matchwork.com/company/logo/DK/ORS/SoMe/jobtitle/411505-161-1.jpgVores dygtige kollega har søgt nye udfordringer, hvorfor vi har en ledig stilling i et stærkt tværfagligt fællesskab med gode kollegaer, spændende opgaver og en vigtig patientgruppe12008001Dansk3Læse/ tale411505Lægesekretær10Sundhed365175608Cecilienoreply@ofir.comDKDanmarkDKDanmarkda-DK


Torvet 2, 1. og kld. - 3 erhvervsejerligheder kan købes samlet eller enkeltvis - beliggende centra - RealMæglerne\nTorvet 2, 1. og kld. 5900 Rudkøbing\nErhvervsareal 589 m2\nGrund 342 m2\nUdbetaling kr. 1.800.000\nDriftudgift kr. 49.254\nLejeindtægt p.a. kr. 246.112\nAfkast 10,87 %\n3 erhvervsejerligheder kan købes samlet eller enkeltvis - beliggende centralt ved torvet i Rudkøbing i Det Gamle Hotel, der er genopført i år 1987\n3 erhvervsejerlejligheder beliggende i Det Gamle Hotel i Rudkøbing. Bygningen er blevet genopført i år 1987 og fremstår derfor i en god stand. Den samlede ejendom er opdelt i ejerlejligheder hovedsageligt til erhverv, men også enkelte boliger og der er korttidsparkering foran ejendommen. Der er.. Læs mere...\n3 erhvervsejerlejligheder beliggende i Det Gamle Hotel i Rudkøbing. Bygningen er blevet genopført i år 1987 og fremstår derfor i en god stand. Den samlede ejendom er opdelt i ejerlejligheder hovedsageligt til erhverv, men også enkelte boliger og der er korttidsparkering foran ejendommen. Der er mulighed for leje af fast p-plads.\nDe 3 ejerlejligheder, der udbydes til salg, kan enten købes samlet eller enkeltvis. Ejerlejlighederne er beliggende i kælder og på 1. sal.\nEjerlejlighederne på 1. sal er udlejet til samme lejer gennem mange år og halvdelen af ejerlejligheden i kælderen har været udlejet til frisør siden 2011.\nEjerlejlighederne omfatter kælder (ejerlejlighed 1), der er opdelt i 2 lejemål. Her er fra gadeplan nogle trin ned og er til højre indrettet med frisørsalon, der i alt er 106 m2 og til venstre er et ledigt lejemål på 105 m2, der senest har været benyttet til klinik, og derfor er opdelt i flere rum og med thekøkken og 2 toiletter. Det ledige lejemål vil være anvendeligt til liberalt erhverv, f.eks. revisor, advokat, klinik, massør m.v. eller butik.\nEndvidere 2 ejerlejligheder på 1. sal: 1. sal t.v. (ejerlejlighed nr. 5) udgør 137 m2 og 1. sal t.h. (ejerlejlighed nr. 4) udgør 174 m2. Begge har gennem mange år været udlejet samlet og er indrettet til tandlægeklinik med reception, venteværelse, toiletter, klinikker og kantine... Læs mindre...


Relationer mellem videnskab - religion - sund fornuft\nNår det så er påvist, at alle er filosoffer - på deres facon og selv om det er ubevidst - hvad der skyldes, at der selv i blot den mindste ytring af en hvilken som helst åndelig virksomhed, i "sproget", rummes en bestemt verdensanskuelse, går man videre til det næste moment, kritikkens og bevidsthedens moment, dvs. til problemet. - skal man foretrække at "tænke", uden at have en kritisk bevidsthed herom, tænke brudstykkevis og tilfældigt, med andre ord "have del i" en verdensanskuelse, der er "pålagt" på mekanisk vis af den ydre omverden, og det vil sige af en af de talrige samfundsgrupper, som enhver bliver impliceret i lige så snart hans bevidsthed begynder at tage form (og som kan være hans landsby eller provins, kan have sin oprindelse i sognets menighed og den "åndelige virksomhed", der udfoldes af sognepræsten eller den patriarkalske gamling, hvis "visdom" er lov, eller stammer fra den morlil, der har arvet heksenes kunster eller fra den lille intellektuelle, der er gået i frø i sin egen dumhed og magtesløshed, når det gælder handling), eller skal man foretrække at udarbejde sin egen verdensopfattelse, kritisk og bevidst, og som følge af denne anspændelse af ens egen hjerne vælge sin egen handlingssfære, tage aktiv del i verdenshistoriens tilblivelse, være sin egen leder og ikke blot passivt og i blind lydighed finde sig i, at ens personlighed får sit præg påtvunget udefra?\nFilosofien, i generel forstand, findes i realiteten ikke: der findes forskellige filosofier eller verdensanskuelser og man træffer altid et valg imellem dem. Hvorledes sker dette valg? Er dette valg et rent intellektuelt faktum eller mere kompliceret? Og sker det ikke ofte, at der er en modsigelse mellem det intellektuelle faktum og adfærdsnormen? Hvilken er så den reale verdensanskuelse: den, der logisk hævdes som intellektuelt faktum, eller den, der fremgår af hver enkelts reale aktivitet, og som er implicit i hans handlinger? Og eftersom at handle altid er en form for politisk handling, kan man så ikke sige, at alles reale filosofi helt og holdent rummes i deres politik? Denne kontrast mellem at tænke og handle, dvs. sameksistensen mellem to verdensanskuelser - den ene fremsat i ord og den anden, der explicerer sig i de faktiske handlinger - skyldes ikke altid uærlighed og slette hensigter. Uærligheden og den slette hensigt kan være en tilfredsstillende forklaring, når det gælder visse enkeltpersoner, taget hver for sig, eller endog for mere eller mindre talstærke gruppers vedkommende, men den er ikke tilfredsstillende, når kontrasten viser sig i store massers livsytringer: i det tilfælde kan den kun være udtryk for kontraster, der ligger dybere og som er af historisk, samfundsmæssig karakter. Det betyder, at en samfundsgruppe kan have sin egen verdensanskuelse, selv om den måske blot er på fosterstadiet, en anskuelse som kommer til udtryk i handling og følgelig stødvis, tilfældigt, dvs. når denne gruppe bevæger sig som en organisk helhed men samtidig har denne samfundsgruppe, som følge af åndelig undertrykkelse og underkastelse, lånt en anskuelse, der ikke er dens egen fra en anden gruppe, og denne anskuelse hævder den i ord og tror endog at den følger den, eftersom den følger den i "normale tider", dvs. når adfærden ikke er uafhængig og autonom, men netop undertrykt og underkastet. Følgelig kan man altså ikke adskille filosofi og politik, man kan tværtimod påvise, at valget og kritikken af en verdensanskuelse selv er et politisk faktum.\nHvilken forestilling gør folket sig om filosofien? Det kan man rekonstruere igennem dagligsprogets vendinger. En af de mest almindelige er "at tage tingene filosofisk", en vending, man ved nærmere øjesyn ikke helt skal kaste vrag på. Det er rigtigt, at der i denne vending implicit findes en opfordring til at resignere og finde sig i tingene, men det virker imidlertid, som om det vigtigste punkt er opfordringen til at tænke over tingene, til at gøre sig det fornuftsmæssigt klart, at det, som sker, dybest set er rationelt, og som sådant må man give sig i kast med det - ved at koncentrere sine egne rationelle kræfter og ikke lade sig rive med af voldsomme og instinktive impulser. Man kunne gruppere disse folkelige vendinger, i hvilke betegnelserne "filosofi" og "filosofisk" indgår, sammen med lignende udtryk hos folkelige forfattere - disse udtryk og vendinger kan man hente fra de store ordbøger - og så vil man kunne se, at de har en meget præcis mening, der går ud på, at man skal overvinde de dyriske og elementære lidenskaber ved hjælp af en opfattelse af nødvendigheden, som giver ens egne handlinger en bevidst retning. Det er det, der er den sunde kerne i den sunde fornuft, det, der netop kunne kaldes for forstandighed og som fortjener at udvikles og gøres til en sammenhængende enhed. Også af denne årsag synes det således at være umuligt at adskille det, der kaldes for "videnskabelig" filosofi fra denne "simple" og folkelige filosofi, der blot udgør en samling løsrevne og fragmentariske ideer og opfattelser.\nMen her opstår det grundlæggende problem for enhver verdensanskuelse, enhver filosofi, der er blevet til en kulturbevægelse, en "religion", en "tro", dvs. som har frembragt en praktisk aktivitet og en vilje og som rummes i disse som implicit teoretisk "forudsætning" (en "ideologi" kunne man sige, forudsat man netop giver betegnelsen ideologi den højere betydning af en verdensanskuelse, der manifesterer sig implicit i kunsten, jura og retsbevidsthed, i den økonomiske aktivitet, i alle individuelle og kollektive livsytringer) - med andre ord problemet om at bevare den ideologiske enhed inden for hele den ideologiske samfundsblok, som netop er sammenknyttet og forenet af denne bestemte ideologi. Styrken hos religionerne og især hos den katolske kirke bestod og består fortsat i, at man med stor kraft fornemmer, at læren må udgøre en enhed for hele den "religiøse" masses vedkommende, og kæmper for, at de intellektuelt mere udviklede lag ikke skal løsrive sig fra de mindre udviklede. Romerkirken har altid ført den mest stædige kamp for at forhindre, at der "officielt" opstod to religioner, de "intellektuelles" og "de enfoldige sjæles". Denne kamp var forbundet med alvorlige ulemper for kirken selv, men disse er knyttet til den historiske proces, der omdanner hele medborgersamfundet  og som en bloc rummer en sviende og undergravende kritik af religionerne. På den baggrund bliver man så meget mere slået af de gejstliges organisatoriske dygtighed på det kulturelle felt og det abstrakt rationelle og korrekte forhold, som kirken inden for sin kreds har formået at etablere mellem de intellektuelle og jævne mennesker. Jesuitterne har utvivlsomt gjort den største indsats, når det gjaldt om at skabe denne ligevægt, og for at bevare denne har de tilført kirken en progressiv bevægelse, der går ud på at imødekomme visse af videnskabens og filosofiens krav, men i en så langsom og metodisk rytme, at massen af jævne mennesker ikke bemærker forandringerne, og det selv om disse forandringer forekommer "integralisterne"  "revolutionære" og demagogiske.\nEn af hovedsvaghederne ved immanensfilosofierne i almindelighed består netop i, at de ikke har formået at skabe en ideologisk enhed mellem basis og top, mellem "jævne mennesker" og de intellektuelle. I den vestlige kulturs historie har dette vist sig i europæisk målestok, da renæssancen og til dels også Reformationen led skibbrud i sit umiddelbare forløb over for Romerkirken. Denne svaghed kommer også til udtryk i skoleproblemet. Immanensfilosofierne har end ikke forsøgt at udarbejde en opfattelse, der kunne erstatte religionen i børneopdragelsen, heraf den sofisme, præget af en pseudohistorisk indstilling, der får ikke-religiøse (ikke-trosbekendende) og i realiteten ateistiske pædagogiske teoretikere til at gå med til religionsundervisning med den begrundelse, at religionen er en filosofi fra menneskehedens barndom, der fornyer sig i enhver barndom, hvorved menes "barndom" i bogstavelig og ikke billedlig forstand. Idealismen har også stillet sig afvisende over for kulturbevægelser, der tilsigtede at "gå ud til folket", som de såkaldte "folkeuniversiteter" og lignende institutioner, og ikke blot på grund af de ringere sider ved disse bevægelser, thi i så fald havde man blot burdet forsøgt at lave noget bedre. Uanset, hvad man ellers kan sige, var disse bevægelser interessante og havde fortjent at blive undersøgt nærmere: de havde succes i den forstand, at de hos "jævne mennesker" viste en oprigtig begejstring og en stærk vilje til at arbejde sig frem til en højere form for kultur og verdensanskuelse. De manglede imidlertid enhver form for organisk karakter, såvel hvad den filosofiske tænkning angik som med hensyn til organisatorisk fasthed og kulturel centralisation. Man fik indtryk af, at de lignede de første kontakter mellem de engelske købmænd og negrene i Afrika - købmændene gav udskudsvarer for at få guldklumper. På den anden side kunne tænkningen kun opnå organisk karakter og kulturen fasthed, hvis der blandt de intellektuelle og "de jævne mennesker" havde været den samme enhed, som bør herske mellem teori og praksis, dvs. hvis de intellektuelle på organisk vis havde været disse massers intellektuelle, hvis de havde yderligere bearbejdet og bragt konsekvens og sammenhæng i de principper og problemer, som masserne stillede igennem deres praktiske aktivitet, og således havde etableret en kulturel og social blok. Herved stod man på ny over for det samme problem, vi allerede har antydet: - er en filosofisk bevægelse kun en sådan for så vidt den bestræber sig på at udvikle en specialiseret kultur for begrænsede grupper af intellektuelle, eller er den tværtimod kun en filosofisk bevægelse for så vidt den under arbejdet på at udvikle en tænkning, der er den sunde fornuft overlegen og som er videnskabeligt konsekvent, aldrig forsømmer at bevare kontakten med "de jævne mennesker", ja, i denne kontakt finder kilden til de problemer, der skal studeres og løses? Det er kun ved hjælp af denne kontakt, at en filosofi bliver "historisk", renser sig for de intellektualistiske elementer af individuel art og bliver til liv". [*]\nEn praksisfilosofi kan til at begynde med kun optræde polemisk og kritisk, som overvindelse af den tidligere tænkemåde og den eksisterende konkrete tænkning (eller eksisterende kulturverden). Altså først og fremmest som kritik af "den sunde fornuft" (efter at den - på grundlag af den sunde fornuft har bevist, at "alle" er filosoffer og at det ikke drejer sig om ex novo at indføre en videnskab i "alles" individuelle tilværelse, men om at forny en allerede eksisterende aktivitet og gøre den "kritisk") og følgelig som kritik af de intellektuelles filosofi, der har givet afledning til filosofihistorien og som, for så vidt den er individuel (og den udvikler sig i realiteten væsentligst i den aktivitet, der udfoldes af særligt begavede enkeltindivider), kan betragtes som "højdepunkterne" i den sunde fornufts fremadskridende udvikling, i det mindste hvad angår den sunde fornuft hos de mest dannede lag af samfundet og igennem dem også den sunde fornuft hos folket. Som følge heraf må en introduktion til studiet af filosofien fremstille de problemer i syntetisk form, der er opstået under kulturens udviklingsproces i almindelighed og som kun afspejler sig delvis i filosofiens historie, der ikke desto mindre i mangel af en historie, der beskriver den sunde fornufts udvikling (som er umulig at konstruere på grund af manglen på dokumentarisk materiale), forbliver den vigtigste kilde til orientering. Og formålet med dette er at kritisere disse problemer, påvise deres reale værdi (hvis de endnu har en sådan) eller den betydning, de har haft som led - der nu er overvundet - i en kæde samt fastlægge de nye og aktuelle problemer eller den aktuelle formulering af gamle problemer.\nPraksisfilosofiens stilling er den katolske filosofis antitese. Praksisfilosofien søger ikke at fastholde "de enfoldige sjæle" i deres primitive filosofi, den sunde fornuft, men søger tværtimod at føre dem frem til en højere verdensanskuelse. Når den fastholder kravet om kontakten mellem intellektuelle og jævne, almindelige mennesker er det ikke for at begrænse den videnskabelige aktivitet og opretholde en enhed på massernes lave niveau, men netop for at opbygge en intellektuel-moralsk blok, der gør det politisk muligt for masserne - og ikke blot for fåtallige intellektuelle grupper - at gøre intellektuelle fremskridt.\nI den nyeste udvikling af praksisfilosofien befinder man sig imidlertid endnu kun i begyndelsesfasen, hvad angår uddybningen af begrebet teoriens og praksis' enhed: der findes fortsat levn af mekanicisme, thi teorien omtales som "komplement", "accessorisk" i forhold til praksis, eller den betegnes som praksis' tjener. Man skulle mene, at det var rigtigt, at også dette problem blev stillet og behandlet historisk, dvs. som et aspekt af det politiske spørgsmål om de intellektuelle. Kritisk egenbevidsthed betyder historisk og politisk, at der skabes en elite af intellektuelle: en menneskemasse "differentierer" sig ikke og bliver ikke uafhængig "for sig", uden at organisere sig (i bred forstand) og der findes ikke organisation uden intellektuelle, dvs. ikke uden organisatorer og ledere, med andre ord ikke uden at det teoretiske aspekt af relationen teori-praksis differentierer sig konkret i form af et lag af personer, der er "specialiserede" i at arbejde med filosofi og i at behandle og udvikle begreber. Men at skabe disse intellektuelle er en lang og vanskelig proces, fuld af modsigelser af fremstød og tilbagetog, opløsning og omgruppering, i hvilken massernes "troskab" (og troskab og disciplin er til at begynde med formen for massernes tilslutning og deres medarbejderskab ved udviklingen af det samlede kulturfænomen) undertiden bliver sat på en hård prøve. Udviklingsprocessen er forbundet med en dialektik mellem intellektuelle og masser; laget af intellektuelle udvikler sig kvantitativt og kvalitativt, men ethvert spring frem mod en ny "fylde og bredde" og sammensathed af dette lag af intellektuelle er forbundet med en analog bevægelse blandt masserne af jævne almindelige mennesker, der hæver sig mod højere kulturtrin og samtidig udvider deres indflydelsesområde, mens enkeltpersoner og selv mere eller mindre betydningsfulde grupper nærmer sig laget af specialiserede intellektuelle. Under processen kommer der imidlertid hele tiden momenter, hvor forbindelsen mellem masse og intellektuelle (eller nogle af disse eller en gruppe af disse) brister og følgelig opstår indtrykket af det "accessoriske", det komplementære og underordnede. At insistere på elementet "praksis" i relationen teori-praksis, efter at have spaltet, skilt og ikke blot sondret mellem de to elementer (en procedure der netop er rent mekanisk og konventionel), betyder, at man er i færd med at gennemløbe en relativ primitiv historisk fase, en fase, der endnu er økonomisk-korporativ  og i hvilken det generelle mønster i "basis" er ved at omdannes kvantitativt og den dertil svarende overbygning-kvalitet er ved at opstå, men endnu ikke har opnået organisk form. Man bør fremhæve den vægt og betydning, som de politiske partier har i den moderne verden, når det gælder at udarbejde og udbrede verdensanskuelser, for så vidt som det er dem, der i hovedsagen udvikler den etik og politik, der svarer til disse anskuelser. De politiske partier fungerer med andre ord omtrent som historiske "eksperimentatorer" hvad angår disse anskuelser. Partierne foretager en individuel udvælgelse af den handlende masse, og udvalget sker såvel - og indbyrdes forbundet - på det praktiske som det teoretiske område. Forbindelsen mellem teori og praksis er så meget desto snævrere, jo mere anskuelsen er vitalt og radikalt fornyende og i absolut modsætning til de gamle tænkemåder. Derfor kan man sige, at partierne er dem, der skaber de nye integrale helhedsåndstilstande, partierne er en smeltedigel, hvor teori og praksis forenes, opfattet som en real historisk proces. Man vil heraf forstå, hvor nødvendigt det er, at partidannelsen sker ved individuel tilslutning og ikke "labouristisk".  Thi drejer det sig om på organisk måde at lede "hele den økonomisk aktive masse", gælder det om at lede den ikke efter gamle skemaer men ved at forny og fornyelsen kan, på sine første trin, kun få massekarakter, når den formidles af en elite, hos hvem den anskuelse, der er implicit i den menneskelige aktivitet, allerede til en vis grad er blevet en konsekvent sammenhængende og systematisk aktuel bevidsthed og en præcis og beslutsom vilje.\nNår man ikke har initiativet i kampen og selve kampen derfor efterhånden synes at bestå af en række af nederlag, bliver den mekaniske determinisme en vældig kraft til at yde moralsk modstand, til at holde sammen og tålmodigt og stædigt at blive ved. "I øjeblikket har jeg tabt, men i det lange løb arbejder tingenes gang for mig, osv." Den reale vilje forklæder sig som en trosakt, en vis rationalitet i historien, en empirisk og primitiv form for en lidenskabeligt engageret finalisme,  der fremtræder som en erstatning for prædestinationen, forsynet osv. i de konfessionelle religioner. Det bør understreges, at også i dette tilfælde foreligger der realt en stærk viljesaktivitet, et direkte indgreb i "tingenes gang", men netop i en implicit, tilsløret form, der synes at skamme sig over sig selv og derfor er bevidstheden modsigelsesfyldt, savner kritisk enhed osv. Men når den "subalterne" bliver leder og ansvarlig for massernes økonomiske aktivitet, fremtræder mekanicismen på et vist punkt som en overhængende fare, og der sker en revision af hele tænkemåden, thi der er sket en forandring af den samfundsmæssige værens modus. Grænserne for og det herredømme, der udøves af "tingenes gang", bliver indsnævret. Hvorfor? I realiteten fordi den subalterne i går var en ting, mens han i dag ikke er en ting, men en historisk bestemt og handlende person, en protagonist. Hvis han i går var uden ansvar, fordi han var "modstandsydende" over for en fremmed vilje, så føler han i dag et ansvar, fordi han ikke længere blot yder modstand, men handler og nødvendigvis er aktiv og foretagsom. Men var han i går udelukkende "modstand", kun "ting", blot "uden ansvar"? Givetvis ikke, ja, man bør tværtimod fremhæve, at fatalismen kun er den måde, hvorpå de svage forklæder en aktiv og real vilje. Og det er årsagen til, at man altid må påvise den ringe værdi af den mekaniske determinismes middelmådighed. Den er forståelig som massernes naive filosofi - og kun i denne egenskab er den et indre element af styrke - men når den overtages af intellektuelle som en reflekteret og kohærent filosofi, bliver den årsag til passivitet og tåbelig selvtilfredshed - og det alt sammen uden at afvente, at den subalterne bliver ledende og får et ansvar. En del af også den subalterne masse er altid ledende og har et ansvar, og delens filosofi er altid forud for totalitetens filosofi, ikke blot som teoretisk foregribelse, men også som aktuel nødvendighed.\nMen disse overvejelser fører til den slutning, at folkemassernes nye overbevisninger har en uhyre labil karakter, især hvis disse nye overbevisninger er i kontrast til de ortodokse overbevisninger (også selv om disse er nye), der er socialt konforme med de herskende klassers almene interesser. Dette ser man, når man nærmere overvejer religionernes og kirkernes skiftende held. Religionen eller en bestemt kirke bevarer sin menighed (inden for visse grænser, der bestemmes af den almene historiske udviklings krav) i den udstrækning, den permanent og organiseret opretholder sin egen tro, idet den utrætteligt gentager apologien og dens argumenter, hele tiden kæmper og altid med argumenter der ligner hinanden, alt imens den opretholder et hierarki af intellektuelle, der giver troen i det mindste skinnet af en tænkningens værdighed. Hver gang kontinuiteten i forbindelserne mellem kirke og troende er blevet voldeligt afbrudt, af politiske grunde, som det skete under den franske revolution, har kirken lidt umådelige tab, og hvis de betingelser, der besværliggjorde den sædvanlige religionsudøvelse havde varet ved udover et vist tidspunkt, kan man forestille sig, at disse tab ville have været definitive og en ny religion var opstået, som det i øvrigt er sket i Frankrig i kombination med den gamle katolicisme. Heraf kan man udlede bestemte nødvendige krav til enhver kulturbevægelse, der tilsigter at afløse den sunde fornuft og de gamle verdensanskuelser i almindelighed, nemlig følgende 1) aldrig blive træt af at gentage sine egne argumenter (samtidig med at man litterært varierer deres form): gentagelsen er det mest effektive pædagogiske middel til at indvirke på folkets mentalitet; 2) arbejde utrætteligt for at stadig mere omfattende lag af folket udvikler sig til højere trin i intellektuel henseende, dvs. give personlighed til det amorfe masseelement, hvilket indebærer et arbejde for, at der opstår eliter af intellektuelle af en ny type, der udgår direkte af masserne, og som samtidig forbliver i kontakt med dem, så at de spiller rollen som "stålfjedre" i et korset. Det er dette andet nødvendige krav, der - hvis det indfries - virkelig forandrer en epokes "ideologiske panorama". På den anden side kan disse eliter ikke dannes og udvikle sig, uden at der inden for dem selv opstår en hierarkisk strukturering af autoritet og intellektuel kompetence, der kan kulminere i en enkelt, stor filosof, hvis han er i stand til konkret at gøre kravene hos det massive ideologiske fællesskab levende i sig selv, hvis han forstår, at dette fællesskab ikke kan have den hurtighed i bevægelsen, der findes hos den individuelle hjerne og hvis han som følge heraf formår at udvikle den kollektive lære formalt på en sådan måde, at den tilslutter sig og passer til en kollektiv tænkers måde at tænke på.\n1. "Den sunde fornuft" (senso commune) er et grundbegreb hos Gramsci. Den er både et "åndeligt redskab" og "resultatet" af dettes brug. Den er modsætningsfyldt - realistisk, historisk rodfæstet, evident, men også stivnet, abstrakt og begrænset. Denne modsætning er ofte afgørende for Granscis argumentation og bl. a. igennem ham trængt ind i moderne italienske sprogbevidsthed. Modsætningen er imidlertid mindre klar for en dansk sprogbevidsthed, derfor har vi "spaltet" tillægsordet når nødvendigt, dvs. "den jævne, sunde fornuft". Forstandighed står for "buon senso".\n*. Måske er det nyttigt fra et "praktisk" synspunkt at skelne mellem filosofien og den sunde fornuft for bedre at kunne påvise overgangen fra det ene til det andet moment; i filosofien er det især den individuelle udvikling af tanken, der er det fremtrædende særpræg; i den sunde fornuft er særpræget tværtimod det diffuse og spredte, der knytter sig til en generel tænkning i en vis epoke inden for et vist folkeligt miljø. Men enhver filosofi har tendens til at blive sund fornuft inden for et omend begrænset miljø (nemlig miljøet af alle intellektuelle). Det drejer sig følgelig om at udvikle en filosofi, der - enten fordi den allerede er udbredt eller fordi den har en tendens til at udbrede sig, takket være at den er forbundet med den praktiske tilværelse og implicit i denne - bliver en sund fornuft af fornyet art, med de individuelle filosofiers konsekvente sammenhæng og kraft: dette kan ikke ske, hvis ikke man hele tiden føler kravet om kulturel kontakt med de "jævne mennesker".


Skat.dk: D.A.11.7.5 Regulering af fradrag ved betinget rabat, prisafslag, annullering, tilbagekøb, returnering samt tilbagetagelse ved købers misligholdelse ML § 27, stk. 4 og 5\nEn sælger kan regulere momsgrundlaget ved betinget rabat, prisafslag, annullering, tilbagekøb, returnering samt tilbagetagelse ved købers misligholdelse ifølge ML § 27, stk. 4 og 5. Muligheden for regulering ved tilbagetagelse af et driftsmiddel gælder ikke for et finansieringsselskab.\nRegulering af fradrag ved betinget rabat og prisafslag ML § 27, stk. 4\nRegulering af fradrag ved annullering, tilbagekøb, returnering samt tilbagetagelse ved købers misligholdelse ML § 27, stk. 5\n"Stk. 4. I afgiftsgrundlaget kan fradrages rabatter, der er betinget af vilkår, som ikke er opfyldt ved leveringen, for så vidt rabatten senere bliver effektiv. Fradraget foretages, når rabatten bliver effektiv, og er betinget af, at der udstedes kreditnota over den ydede rabat med angivelse af afgiften. Tilsvarende gælder for andre prisafslag."\nML § 27, stk. 4, har fra 1. januar 2015 følgende ordlyd:\n"Stk. 4. I afgiftsgrundlaget kan fradrages rabatter, der er betinget af vilkår, som ikke er opfyldt ved leveringen, for så vidt rabatten senere bliver effektiv. Fradraget foretages, når rabatten bliver effektiv, og er betinget af, at der udstedes kreditnota over den ydede rabat med angivelse af afgiften, jf. dog § 66 g, stk. 3. Tilsvarende gælder for andre prisafslag."\nML § 27, stk. 5 har følgende ordlyd:\n"Stk. 5. I afgiftsgrundlaget kan fradrages 80 pct. af beløb, der er godtgjort kunder for varer, som virksomheden har modtaget retur."\nBetingede rabatter (dvs. kasserabatter og andre rabatter, der ikke er opfyldt ved leveringen) kan fradrages i momsgrundlaget, når rabatten senere bliver effektiv, og er betinget af, at der udstedes kreditnota over den ydede rabat med angivelse af momsen. Se ML § 27, stk. 4, 1. og 2. pkt.\nPrisafslag, som ydes kunder på varer og momspligtige ydelser, som virksomheden tidligere har betalt moms af, kan fradrages i momsgrundlaget med det beløb (ekskl. moms), der godtgøres kunden. Se ML § 27, stk. 4, 3. pkt. Adgangen til at nedbringe momsgrundlaget omfatter altså ikke kun prisafslag i form af betingede rabatter, men også andre former for prisafslag, herunder eksempelvis også i forbindelse med bod for at overskride leveringsfrister og nedsættelser i den aftalte pris, som sælger må tåle, fordi det leverede ikke har været i bestillingssvarende stand, også selvom nedsættelsen benævnes som en erstatning. Se bemærkningerne til lov nr. 1361 af 8. december 2010.\nNår sælger reducerer momsgrundlaget efter disse retningslinjer skal køber regulere den oprindeligt fratrukne købsmoms på grundlag af den kreditnota sælger udsteder.\nSondringen mellem ubetingede rabatter, der er omhandlet i afsnit D.A.8.1.1.3, og betingede rabatter, er relevant, når der skal tages stilling til på hvilket tidspunkt, der kan ske fradrag for rabatten i momsgrundlaget. Periodisering er dermed også relevant i forbindelse med adgang til genoptagelse, se afsnit A.A.8.3 om genoptagelse.\nSe afsnit D.A.8.1.1.4 om betingede rabatter ML § 27, stk. 4.\nVed lov nr. 554 af 2. juni 2014 indsættes der i ML § 27, stk. 4, en undtagelse med virkning fra 1. januar 2015. Undtagelsen omfatter leverancer omfattet af særordningerne for ikkeetablerede afgiftspligtige personer, der leverer elektroniske ydelser, teleydelser og radio-og-tv-spredningstjenester til ikkeafgiftspligtige personer i EU. Se D.A.16.8.2, D.A.16.8.3 og D.A.16.8.5.5.4.\nDer kan efter ML § 27, stk. 5 foretages fradrag i momsgrundlaget ved:\nOmbytning, dvs. annullering af handel - se afsnit D.A.8.1.1.5.4\nTilbagekøb inden 1 år - se afsnit D.A.8.1.1.5.5\nReturnering indenfor garantiperioden - se afsnit D.A.8.1.1.5.6\nTilbagetagelse af varer ved købers misligholdelse - se afsnit D.A.8.1.1.5.7\nVederlaget skal altså medregnes i momsgrundlaget, men i det omfang virksomheden har modtaget varer retur kan det godtgjorte beløb fradrages i momsgrundlaget på det senere tidspunkt. Se afsnit A.A.8.3.1.1.4 om genoptagelse. Reguleringen er betinget af, at der udstedes kreditnota, se ML § 52a, stk. 5 (tidligere ML § 52, stk. 5).\nSe afsnit D.A.8.1.1.5 om returvarer ML § 27, stk. 5.\nML § 27, stk. 5 gælder også ved ombytning, tilbagekøb, returnering og tilbagetagelse af driftsmidler.\nVed opgørelse af momstilsvaret i forbindelse med tilbagetagelse af driftsmidler mv., der er handlet på afbetalingsvilkår med sædvanligt ejendomsforbehold, må der sondres mellem, om driftsmidlet mv. overtages i henhold til det gældende ejendomsforbehold af den oprindelige sælger eller af en anden virksomhed, fx et finansieringsselskab. Se TfS1987, 485ØLD. Se afsnit D.A.8.1.1.5 om returvarer ML § 27, stk. 5.\nAd sælgers tilbagetagelse\nSælgeren af driftsmidlet mv. kan altså foretage regulering af momsgrundlaget med et beløb (uden moms), der godtgøres eller godskrives køberen i forbindelse med tilbagetagelsen af det solgte på betingelse af, at der udstedes kreditnota. Se AFG1972, 351DEP.\nHos køberen af det tilbagetagne aktiv reduceres den fradragsberettigede købsmoms på grundlag af den kreditnota, sælgeren har udstedt.\nVederlaget skal altså medregnes i momsgrundlaget, men i det omfang virksomheden har modtaget varer retur kan det godtgjorte beløb fradrages i momsgrundlaget på det senere tidspunkt. Se afsnit A.A.8.3.1.1.4 om periodiseringsregler. Reguleringen er betinget af, at der udstedes kreditnota, se ML § 52a, stk. 5 (tidligere ML § 52, stk. 5).\nOvennævnte fremgangsmåde gælder også, hvor køberen er erklæret konkurs.\nPersonmotorkøretøjer samt vare- og lastmotorkøretøjer med tilladt totalvægt ikke over 3 tons, der er solgt på afbetaling med ejendomsforbehold, og som tages tilbage, fordi køberen ikke har overholdt sine forpligtelser, kan ikke anses som returvarer, hvis de ved senere salg ønskes momsberigtiget efter ML § 30 om udlejningsvirksomheder og køreskoler. Se AFG1972, 351DEP.\nEt leasingselskab, der både er sælger og leasinggiver kan også anvende ML 27, stk. 5, se dommen i sagen C-404/16, Lombard om tilbagetagelse af leasede ejendomme.\nAd finansieringsselskabets tilbagetagelse\nML § 27, stk. 5 kan ikke anvendes i et tilfælde, hvor et finansieringsselskab på grundlag af et ejendomsforbehold tager den solgte genstand tilbage. Se TfS1987, 485ØLD.\nSe dog C-404/16, Lombard om tilbagertagelse af ejendomme, hvor leasinggiver også er ejer og sælger af ejendommene.\nEt finansieringsselskab - eller en anden virksomhed end den oprindelige sælger - der har overtaget en kontrakt med ejendomsforbehold, må ikke i forbindelse med tilbagetagelse af de pågældende aktiver udstede kreditnota med deklareret moms.\nDet samme gælder, selv om selskabet måtte være registreret for salget af de pågældende varer. Der er ikke i relation til finansieringsselskabet tale om returvarer.\nSelskabet må heller ikke udstede afregningsbilag med deklareret moms, fordi der ikke er indgået en almindelig handel.\nHvis køberen er gået konkurs, skal der ikke i forbindelse med finansieringsselskabets tilbagetagelse af det solgte aktiv ske nogen momsmæssig regulering.\nBegreberne »annullation«, »afbestilling« og »ophævelse« i artikel 90, stk. 1, i momssystemdirektivet skal fortolkes således, at de omfatter tilfælde, hvor leasinggiveren i forbindelse med en leasingkontrakt med købspligt ikke længere kan opkræve betaling af lejen af leasingtageren med den begrundelse, at leasinggiveren har ophævet kontrakten på grund af leasingtagerens misligholdelse af kontrakten.\nLeasinggiveren kan påberåbe sig artikel 90, stk. 1, i momssystemdirektivet over for en medlemsstat for at opnå nedsættelse af grundlaget for merværdiafgift i det tilfælde, hvor leasinggiveren har bragt en leasingkontrakt endeligt til ophør på grund af leasingtagerens manglende betaling af afdragene, selv om den anvendelige nationale lovgivning dels kvalificerer et sådant tilfælde som »ikke-betaling« i den forstand, hvori udtrykket er anvendt i artikel 90, stk. 2, dels ikke tillader en nedsættelse af afgiftsgrundlaget i tilfælde af ikke-betaling.\nEfter votering tilkendegav retten, at resultatet af sagen, hvis der skulle afsiges dom, ville blive, at sagsøgte, direktoratet for toldvæsenet, fik medhold. Baggrunden herfor var, at ML § 13, stk. 5, (Nu ML § 27, stk. 5) efter sin ordlyd og efter tilblivelsen af bestemmelsen, samt under hensyn til sammenhængen mellem bestemmelsen og de øvrige regler, ikke kunne anvendes i et tilfælde, hvor et finansieringsselskab på grundlag af et ejendomsforbehold tog den solgte genstand tilbage.\nVarer, der tidligere er momsberigtiget, og som tages retur, kan i følgende tilfælde fradrages i den momspligtige omsætning med det beløb (ekskl. moms), der godtgøres kunden:\nVarer, for hvilke den fulde salgspris, respektive udbetalingen og samtlige indbetalte afdrag, godtgøres kunden (herunder varer, fx bøger og sølvtøj, der kutymemæssigt ombyttes - eller for hvilke beløbet tilbagebetales - af en anden virksomhed inden for samme branche).\nVarer, for hvilke sælgeren delvis godtgør kunden salgsprisen inden for en garantiperiode eller inden for en periode, i hvilken der kutymemæssigt er returneringsret i den pågældende branche. I sidstnævnte tilfælde må returneringen ske inden 1 år efter den stedfundne handel.\nVarer, der er solgt på afbetaling med ejendomsforbehold, og som tages tilbage, fordi køberen ikke har opfyldt sine forpligtelser.\nPersonmotorkøretøjer samt vare- og lastmotorkøretøjer med tilladt totalvægt ikke over 3 tons, der er solgt på afbetaling med ejendomsforbehold, og som tages tilbage, fordi køberen ikke har overholdt sine forpligtelser, kan ikke anses som returvarer, såfremt de ved senere salg ønskes afgiftsberigtiget efter ML § 30 om udlejningsvirksomheder og køreskoler (tidligere ML § 10).


Populært at udlicitere hele områder :: dknyt\nPopulært at udlicitere hele områder Flere kommuner vælger nu at udlicitere hele deres park- og vejafdelinger til private virksomheder\n- Noget vi har set inden for det seneste halve år er, at man har valgt at udbyde det samlede park- og vejområde i kommunen, siger Carsten With Thygesen, der er adm. direktør i HedeDanmark, til DR Nyheder.HedeDanmark er landets største leverandør, når det kommer til håndtering af grønne områder i kommunerne, og selskabet har netop overtaget hele park- og vejområdet i Favrskov Kommune. Det samme sker i Svendborg og i Frederikssund fra maj.\nÅrsagen til de store udliciteringer er økonomiske besparelser i kommunerne. Ifølge KL bliver udlicitering især brugt inden for vandløb, naturbeskyttelse og veje.\n10/04/2012 09.32\tShare


Låsesmed Birkerød - Titan & Gladsaxe Låse\nVi optimere sikkerheden i boliger og virksomheder\nLåsesmed med speciale i sikring i Birkerød\nVi ønsker at være din foretrukne sikringsekspert i Birkerød og omegn. Vi har både vores showroom, kontor og værksted i Birkerød. Med vores showroom får du som kunde mulighed for at se nærmere på de forskellige sikringsløsninger vi tilbyder. På den måde kan du få et bedre indblik i hvordan de forskellige løsninger fungere.\nSom sikringsekspert tilbyder vi en bred vifte af forskellige løsninger til optimering af sikringsgraden på din ejendom. Foruden de almindelige låsesmeds opgaver som vi typisk udfører i vores butik i Birkerød. Så køre vi også ud til vores kunder. Her tilbyder vi følgende:\nVi hjælper vores kunder med et hav af forskellige løsninger inden for optimering af sikkerheden. Vi har derfor oparbejdet en bred vifte af kompetencer. Så tøv ikke, kontakt os i dag og lad os sammen sørge for at sikkerheden er i top på din ejendom.\nFå besøg af en sikringsekspert i Birkerød og omegn\nHvis du overvejer du at blive kunde hos os, så kan vi tilbyde et gratis og uforpligtende sikkerhedstjek af din ejendom i eller i nærheden af Birkerød. Med vores sikkerhedstjek får du en dygtig sikringsekspert ud og vurderer din ejendoms sikringsgrad. Med sådan en vurdering medfølger der også en liste med punkter der kan forbedres. Det kan eksempelvis være det giver mening at få opsat et sikringsgitter, monteret en sikkerhedslås eller lignende.\nRing idag og book et sikkerhedstjek nær Birkerød\nKontakt os allerede i dag og få et overblik over den nuværende sikringsgrad på din ejendom i Birkerød. Du kan kontakte os på telefon 71 99 17 00 eller på mail info@titanlaase.dk. Du kan også vælge at benytte vores kontaktformular, så vender vi tilbage til dig hurtigst muligt.


Kryptering af e-mail - Analyse af og løsning på Datatilsynets krav\nDu er her: Forside / Support / E-mail support / Sikker e-mail / Krypteret e-mail\nEfter introduktionen af persondataforordningen (GDPR), er det Datatilsynets opfattelse, “at det normalt vil være en passende sikkerhedsforanstaltning – for både offentlige og private aktører – at anvende kryptering ved transmission af fortrolige og følsomme personoplysninger med e-mail via internettet.”\nDatatilsynet stiller endvidere spørgsmålet: Hvad vil det sige at sende e-mails sikkert?\nDeres svar er at gøre brug af kryptering på transportlaget og/eller end-to-end kryptering – Deres artikel om emnet gennemgår vi her, da vi gerne vil have at du som Netsite kunde ved hvordan du skal forholde dig til Datatilsynets skærpede praksis i forhold til transmission af personoplysninger på e-mail via internettet.\nKryptering på transportlaget er minimumsniveau\nDet er Datatilsynets opfattelse, “at kryptering på transportlaget bør betragtes som et minimumsniveau for sikkerheden, når der fremsendes fortrolige eller følsomme personoplysninger via e-mail.”\nNår du bruger Netsites e-mailplatform, og særligt vores webmail, er kryptering på transportlaget via TLS (1.2) et tiltag du allerede benytter dig af. Det er dog vigtigt at vide at kryptering på transportlaget ikke er en garanti for at indholdet af din e-mail, ikke kan læses af utilsigtede.\nKryptering på transportlaget er med til at øge sikkerheden omkring din e-mail generelt, og hvorfor man bør være opmærksom på at få det brugt. Bruger du din e-mail-adresse andre steder end webmailen, er det derfor vigtigt, at du har lavet den korrekte opsætning for at opnå en krypteret forbindelse til vores mailservere.\nTransportlag ved afsendelse og modtagelse\nDatatilsynet kommunikerer yderligere: “Hvis man som dataansvarlig [dvs. dig som Netsite kunde] anvender fx TLS, skal man sikre sig, at krypteringen er til stede når e-mailen transporteres over de åbne netværk der forekommer, fra afsenderens maskine til modtagerens mailserver.”\nDette er selvsagt umuligt at kontrollere for en dataansvarlig – Netsites mailservere kan nemlig ikke opsættes til at gennemtvinge TLS og fejle, hvis ikke TLS er muligt – Vi forsøger så vidt muligt, at levere e-mails du sender til modtagere, via TLS. Men Netsites mailservere leverer en e-mail uanset om en TLS forbindelse kan garanteres, da du ellers vil få afvist levering af en stor del af dine e-mails.\nKryptering på transportlaget må derfor opfattes som opportunistisk.\nSom dataansvarlig går dit ansvar for dataen kun til modtagerens mailserver\nVi synes det er værd tænke over, at selvom en e-mail skulle gå hele vejen til modtageren via TLS, ligger denne så stadig ukrypteret på modtagerens mailserver, så vel som at den kommer til at ligge ukrypteret på modtagers computer, når denne downloades ved modtagelse.\nEn ting er at overholde reglerne, fordi man skal – Men det rigtige må være, at hvis man sender fortrolige og følsomme personoplysninger, også tænker over hvordan dataen så ligger ukrypteret hos modtageren, hvis altså ikke end-to-end kryptering anvendes.\nEksempel på antal transportlag ved afsendelse/modtagelse af e-mail\nDu sidder på dit kontor, og du sender en e-mail fra din computer, igennem Outlook – Du sender via vores udgående mailserver – smtp.netsite.dk – med port 587 og forbinder med STARTTLS: Forbindelsen til vores mailserver laves derfor krypteret, og i dette transportlag, er indholdet af din e-mail beskyttet af måden du kommunikerer med serveren på, og indholdet kan derfor ikke læses/opsnappes af andre.\nDen sendte e-mail fortsætter så sin transmission “over de åbne netværk [transportlag] der forekommer”, hvor forbindelsen ikke nødvendigvis sker via TLS, og indholdet kan derfor læses/opsnappes af andre, indtil denne leveres til modtagerens mailserver.\nModtageren af din e-mail sidder så på en café, på en wi-fi forbindelse, og downloader den e-mail du har sendt og som er blevet leveret til vedkommendes mailserver. Modtageren her, forbinder så ikke sikkert til sin mailserver (f.eks. via TLS), og i transportlaget fra vedkommendes mailserver og til vedkommendes computer, kan indholdet af e-mailen læses/opsnappes af andre.\nDerfor er end-to-end kryptering noget man er nødt til at kigge nærmere på, når fortrolige og følsomme personoplysninger skal sendes på e-mail via internettet. Vi mener også, at end-to-end kryptering kan være en god idé, når virksomheder generelt sender forretningssensitive oplysninger på e-mail.\nTal med Netsite om kryptering\nMan skal selvfølgelig ikke være skræmt over at sende e-mails generelt – Netsites e-mailplatform er up-to-date, og sikkerheden har vores højeste prioritet. Du har dog selv et ansvar, for at sørge for at du har valgt en stærk adgangskode til din e-mail-adresse, bruger dit webhotels sikkerhedstiltag (hvilket automatisk sættes op af os ved ny-oprettelser), og har lavet den rigtige opsætning de steder hvor du bruger din e-mail.\nOpnå den bedste sikkerhed med din e-mail\nTag gerne fat på os, hvis du vil være sikker på, at din e-mail kører med så sikker opsætning som mulig.\nEnd-to-end kryptering – Den nødvendige løsning at sætte sig ind i\nOm end-to-end kryptering forklarer Datatilsynet at afsenderen og modtageren hver har et nøglepar “bestående af en offentlig nøgle og en privat nøgle. Afsenderen anvender modtagerens offentlige nøgle til at kryptere indholdet af e-mailen, før den sendes. Modtageren anvender sin egen private nøgle til at dekryptere e-mailens indhold efter modtagelse. Indholdet af e-mailen er på denne måde krypteret hele vejen fra afsenderens e-mail klient til modtagerens e-mail klient.”\n“Problemet” med end-to-end kryptering, er så at det kræver mere af din arbejdstid, og det gælder for både afsender og modtager. Det er selvfølgelig surt og besværligt, at e-mail, som man altid har brugt det, nu skal udfordres af lovdirektiver fra EU. Men databeskyttelse er vigtigt, og det bedste man kan gøre, er derfor at sætte sig ind i hvad løsningen er for en selv, og få tilvænnet sig de nye rutiner.\nHvilken end-to-end kryptering skal jeg vælge?\nDatatilsynet nævner PGP, S/MIME, NemID og kryptering af vedhæftning, når vi taler end-to-end kryptering. Netsite er grundlæggende en open source udbyder, og anbefaler derfor at man sætter sig ind i PGP.


Tips og tricks Archives - Kyst Stien\nGiv kontoret eller mødelokalet en kærlig hånd0\nKunne du godt tænke dig at blive klogere på, hvordan du kan få noget mere ud af kontoret eller mødelokalet? Så er du kommet til det helt rigtige sted! I de nedenstående afsnit vil du nemlig blive præsenteret for et hjælpemiddel, der kan være medvirkende til at tage kontoret eller mødelokalet til det næste niveau.\nSådan pakker du let0\nMåske er du en af dem, der altid har problemer med at have det hele i kufferten. Hvis ikke det er tilfældet, så er ekstra plads i kufferten altid en god undskyldning for at købe lidt ekstra souvenirs på ferien. Står du og mangler et ekstra tilskud til drømmeferien, så er der hjælp at hente\nHvad skal man have med på ferie?0\nDet første spørgsmål er, hvad du egentlig skal pakke til ferien. Det næste spørgsmål er, hvordan i alverden du skal få plads til det hele. Med en god pakkelise og nogle få pakketips, kan pakkeriet gøres meget lettere. Toilettaske: Tandbørste og tandpasta Negleklipper Barbergrej Hårbørste Shampoo Makeup Deodorant Parfume Solcreme Tøj: Undertøj T-shirts\nSådan pakker du let


Uregelmæssig menstruation | Cyberhus.dk\nForside » Brevkasse » Uregelmæssig menstruation\njeg er en pige på 14 år, som har haft sin menstruation i snart to år, den er dog stadig ret uregelmæssig. Den her gang gik der to måneder, andre gange er der gået tre, og andre gange ikke engang en måned. Jeg bløder heller ikke så længe af gangen, og heller ikke i store mængder.\nJeg har læst om den sygdom der hedder PCOS, og overvejer om jeg kan have den? Jeg har læst om symptomerne og de fleste passer, jeg er også svært overvægtig, og tænker derfor om det også kan være det.\nJeg håber i kan hjælpe med måske at afklare det her. Måske har jeg bare overreageret og det er måske ikke så regelmæssigt som jeg selv synes?\nMange hilsner forvirret pige.\nTak for dit brev. Jeg kan godt forstå, at du er forvirret omkring din menstruation og gerne vil have afklaret, hvorfor den er uregelmæssig.\nJeg kan også godt forstå, hvis du måske er bekymret, fordi du efter snart to år fra du fik din første menstruation, stadig har uregelmæssige menstruationer. Jeg vil starte med at sige til dig, at det ikke er farligt at have uregelmæssige menstruationer, og det er meget almindeligt at have i de første par år efter, at man har fået sin første menstruation.\nRigtig mange unge kvinder oplever altså, at deres menstruation kan være uregelmæssig, enten ved at den kommer oftere eller sjældnere end den normale cyklus på omkring 21-35 dage med en blødningslængde på 4 til 8 dage. Særligt er det naturligt i teenageårene, når man begynder at menstruere første gang. Det er altså helt normalt, at have uregelmæssige menstruationer de første år, hvor menstruationerne kan variere meget både i forhold til hvor længe blødningsperioden varer, og hvor ofte menstruationen kommer, altså hvor kort eller lang ens cyklusperiode er.\nDet er altså helt naturligt, at menstruation er forskellig fra kvinde til kvinde. Nogle bløder lidt, nogle bløder i kort tid, mens andre bløder meget, og nogle bløder længe. Det afhænger rigtig meget af hormonerne i kroppen, og derfor kan ens menstruation godt ændre sig lidt eller blive uregelmæssig. Med tiden skal menstruationerne gerne blive mere regelmæssige, men der er meget som kan have indvirkning på menstruationerne, blandt andet hvis man træner for lidt eller for meget, pludselig tager på eller taber sig i vægt, eller hvis der sker ændringer i ens livssituation og man for eksempel føler sig stresset eller trist.\nDet kan selvfølgelig også været fordi man fejler noget, som du selv nævner med PCOS (polycystisk ovariesyndrom), som er en hyppig sygdom hos unge kvinder. Op mod 20 % af alle kvinder i den fødedygtige alder lider af den. Det er ikke en farlig sygdom, men den er kendetegnet ved at man har uregelmæssige menstruationer, kan have et ændret hormonspejl (som nogle gange giver sig til udtryk som øget hårvækst på kroppen) og cyster på æggestokkene (som kun kan ses på ultralydsscanning). Typisk behandler man sygdommen med p-piller, og så forsvinder problemerne for mange.\nDerfor er det en god idé at du går til lægen, så du kan blive undersøgt nærmere. Lægen vil nok lave en gynækologisk undersøgelse, og alt efter hvad din læge finder, vil lægen måske tage nogle blodprøver. Lægen er vant til at lave alle disse undersøgelser, så det skal du slet ikke være bekymret over.\nJeg vil også råde dig til, at tale med nogen om det. Du kan for eksempel snakke med din mor, et andet familiemedlem eller en venindes mor og spørge dem til råds.\nJeg håber, at det var svar på dine spørgsmål.\nAf Julemanden 9 år · 6 år 5 måneder siden\njeg syntes at der er op til forældrene fordi man er jo selv uden om vis man kontakter en fremmed og personen er til fare for kontakteren.\nAf Nikita 18 år · 10 måneder 2 uger siden\nMig og min kæreste har lige haft sex og han kom i mig. Hvor lang tid går der før jeg tage tage en fortrydelses pille og hvilken slags fortrydelses Pille\nAf Alberte 21 år · 6 måneder 2 uger siden


Tibetanerne genvælger Sangay som deres politiske leder - Avisen.dk\nTibetanerne har genvalgt Lobsang Sangay som deres politiske leder, meddeler den tibetanske eksilregering. Han har fået 57 procent af stemmerne ved det nylige valg blandt de 150.000 eksil-tibetanere. (Foto: Foto: Ashwini Bhatia/AP)\n27. april 2016 10:51\nDen Harvard-uddannede advokat Lobsang Sangay er ved det nylige valg blandt eksiltibetanerne blevet genvalgt som leder af deres eksilregering.\nSangay har siden 2011 stået i spidsen for de 150.000 eksil-tibetaneres politiske kamp for at få Kina til at give Tibet autonomi. Det var dengang, da deres åndelige leder, Dalai Lama, frasagde sig sin politiske magt.\nDen 80-årige Dalai Lama er den bedst kendte tibetanske leder.\nTibetanerne beskylder Kina for at underminere deres dybe buddhistiske kultur ved at forbyde religiøs praksis og oversvømme Tibet med etniske kinesere.\nSangay siger, at han i lighed med Dalai Lama støtter den såkaldte mellemvej i hele komplekset. Det betyder, at han kræver autonomi snarere end uafhængighed.


For præcist 30 år siden deltog 200.000 ungarere og ikke mindst landets nuværende premierminister, Viktor Orban, i frihedshelten Imre Nagys genbegravelse. Mellem jul og nytår fjernede Orbans allierede en statue af Nagy i Budapest. Et forsøg på at tækkes Vladimir Putin, lyder det blandt andet fra kritikerne.\nFredag mellem jul og nytår blev statuen af landets frihedshelt fra 1956, Imre Nagy, pludselig fjernet fra broen tæt på ungarske parlament i Budapest. Imre Nagy, der blev henrettet i 1958, spillede også en central rolle i Ungarns frhedskamp i 1989. Ifølge iagttagere var det hans genbegravelse i 1989, der cementerede, at kommunismens dage var talte. Fold sammen\nOnsdag d. 02. januar 2019, kl. 13.45\nImre Nagy har haft en omskiftelig tilværelse i de ungarske historiebøger. I 1956 var han arkitekten bag oprøret mod Sovjetunionen og Warszawapagten. Sovjetiske kampvogne slog opstanden ned, og Imre Nagy blev henrettet. I årevis var den »kontrarevolutionære« Nagy herefter slettet fra landets historiebøger.\nI 1989 blev han bogstaveligt talt gravet op igen og fik en officiel statsbegravelse.\nMen i weekenden drejede historiens hjul sig endnu engang, da Nagys statue blev fjernet fra bybilledet. Det skriver blandt andet avisen The New York Times.\nFredag mellem jul og nytår fjernede de ungarske myndigheder statuen af frihedshelten, Imre Nagy. Han skal nu placeres et andet sted i byen – inden årsdagen for hans død 16. juni. I år er det 30 år siden, at Nagy blev genbegravet efter en stor ceremoni i Budapest. Efter hans henrettelse i 1958, var Nagy blevet smidt på en kirkegård i Budapest – uden gravsten. Fold sammen\nFoto: Zsolt Szigetvary/EPA/Ritzau Scanpix.\nMonument fra Horthy-tiden skal tilbage\nStatuen har stået på en bro tæt på det ungarske parlament siden 1996, hvor Ungarn markerede den tidligere premierministers 100-års fødselsdag.\nEn national erindringskommission er kommet frem til, at den prominente plads skal bruges til igen at hædre andre ungarere, nærmere bestemt ofrene for den røde terror i 1919. Erindringskommissionen ledes af formanden for det ungarske parlament, Laszlo Kover, der er medlem af premierminister Viktor Orbans FIDESZ-parti.\n16. juni 1989 deltog 200.000 ungarere i Imre Nagys genbegravelse. Den officielle ceremoni blev holdt på Heltenes Plads i Budapest. Ligesom oprørerne fra 1956 havde mange ungarer klippet hammer og segl ud af det ungarske flag. Fold sammen\nMonumentet for den røde terror blev oprindeligt opstillet af landets mangeårige højreorienterede leder, Miklos Horthy (1920 til 1944). Horthy var blandt andet allieret med nazityskland og indførte i 1938 love rettet mod landets jøder.\nKatalin Janosi, barnebarn af den tidligere ungarske premierminister Imre Nagy\n»Det er typisk for, hvad regeringen på det seneste har foretaget sig, at statuen blev fjernet tidligt om morgenen.«\nBeslutningen om at fjerne statuen har udløst stor debat i Ungarn. Ifølge Peter Kreko, direktør for den ungarske tænketank Politisk Kapital, er det endnu et forsøg på at »reetablere politikken under Horthy-æraen«.\nImre Nagys barnebarn Katalin Janosi er også blandt kritikerne.\n»Det er typisk for, hvad regeringen på det seneste har foretaget sig, at statuen blev fjernet tidligt om morgenen,« siger hun til flere tyske medier.\nInden jul vedtog den ungarske regering to love, der har udløst store demonstrationer, ikke mindst i Budapest. Den ene lov, der er blevet betegnet som »slaveloven«, hæver grænsen for, hvor længe en arbejdsgiver kan kræve, at folk arbejder over. Den anden svækker højesterets position og opretter en ny domstol for den offentlige administration.\nMellem jul og nytår har der været nye demonstrationer. Denne gang under mottoet »Vi vi have statuen tilbage«. Flere har også tændt lys og lagt blomster på den tomme plet, hvor Nagy stod. Kommissionen har meddelt, at Nagy-statuen vil blive placeret et andet sted i byen.\nProtester lights candle in place where statue of 1956 reformist leader Imre Nagy stood until today. #Hungary pic.twitter.com/nTlnDJXW4l\n— Lili Bayer (@liliebayer) December 28, 2018\nIfølge den anerkendte historiker Anne Applebaum, der har skrevet flere bøger om Den Kolde Krig, skal fjernelsen af statuen også ses i forlængelse af Viktor Orbans ambition om at styrke sit forhold til Ruslands Vladimir Putin.\n»Ungarn fjerner statuen, der markerer den anti-kommunistiske revolution fra 1956. Hermed vender landet symbolsk tilbage til den russiske interessesfære,« skriver hun på Twitter.\nUngarn-opstanden i 1956 kostede ca. 20.000 mennesker livet. Ca. 200.000 ungarere flygtede til Vesten.\nHungary has removed a statue marking the 1956 anti-communist revolution - symbolically returning the country to the Russian sphere of influence https://t.co/0g6FLDgAKr\n— Anne Applebaum (@anneapplebaum) December 30, 2018\n1989-jubilæum om hjørnet\nAnalytikere noterer sig også, at statuen fjernes i jubilæumsåret for 1989. For Putin var Warszawapagten og Sovjetunionens sammenbrud to af de største katastrofer i det 20. århundrede.\nI Ungarn er kommunismens nederlag i 1989 uløseligt forbundet med Imre Nagy. I juni 1989 accepterede den reformvenlige regering, ledet af Miklos Nehmet, at Nagy skulle tilbage i historiebøgerne; denne gang som frihedshelt, der ville befri Ungarn fra kommunismen. Som et resultat blev Nagy og andre frihedshelte genbegravet efter en officiel ceremoni på Heltenes Plads, hvor over 200.000 ungarerne gik på gaden.\nFå uger efter blev generalsekretæren for kommunistpartiet, Karol Gróz, væltet, og Ungarn skar hul i Jerntæppet til Østrig. Og få uger efter det faldt Berlinmuren.\nOrban hædrede Nagy i 1989\nEn af talerne, der dengang hædrede Nagy, var en ung Viktor Orban. Ifølge Orban, der netop havde oprettet et liberalt demokratisk parti, begravede Ungarn 16. juni 1989 ikke alene Nagy, men også kommunismen.\n»Hvis ikke vi taber idealerne fra 1956 ud af syne, vil vi kunne vælge en regering, som hurtigt vil starte forhandlingerne med Sovjetunionen om at trække tropperne hjem,« sagde han.\nBlandt oppositionen i Ungarn ses flytningen af statuen derfor også som et tegn på, hvor meget Orban har rykket sig fra idealerne fra 1989. Orban går ifølge ham selv i dag ind for et såkaldt »Illiberalt demokrati«.\nPolemikken om statuen kommer i kølvandet på, at Ungarn i december blev beskyldt for at ville ændre historien i forbindelse med oprettelsen af et nyt Holocaust-museum. Her var blandt andet Horthys rolle nedtonet.\nFundet af et gammelt ID-kort skaber ny undren: Var Putin Stasi-agent i Dresden?


Tømrerfirma i Brændstrup - Få 3 gratis og uforpligtende tilbud her!\noktober 7, 2016 november 21, 2019\nBilligt tømrerfirma i Brændstrup\nDe fleste mennesker vil finde det svært at finde et tømrerfirma i Brændstrup i disse dage, og hvis du vil tænke på det, kan en tømrer være at have problemer med at finde nogle arbejdspladser i dag, da kun få mennesker foretrækker trækonstruktioner, møbler osv ud af desperation at finde en god tømrerfirma i Brændstrup, ikke haste ind ansætte den første, du vil finde. Spørg efter citater og hans snedkeri oplevelse. Nedenfor er nogle spørgsmål, du bør spørge, når de søger en tømrer til at ansætte.\nDe vigtigste spørgsmål at stille, før leje en tømrer er om sin oplevelse. Hvor længe har han kunnet tilbyde tømrerfirma i Brændstrup tjenester? Generelt tømrere, der har flere års erfaring er mere dygtige og kender flere teknikker end andre. Der er dog nogle undtagelser, og dem, der kun har et par års erfaring bør have en chance også.\nDerudover bør du spørge tømrer om projekter, der ligner din. Det er bedre, hvis tømrerfirma i Brændstrup har gjort lignende projekter i løbet af året. Der er en større chance for, at han kender de nyeste materialer, nyeste teknikker, etc.\nDet er også vigtigt, at du beder om en portefølje. Uanset om du er på udkig efter tømrere og hvad det er, at du har brug for tømreren at gøre, bør du altid bede tømrerfirma i Brændstrup om en portefølje. Den skal have masser af billeder af hans tidligere projekter. Kig nøje og undersøge hvert billede.\nGodt tømrerfirma i Brændstrup\nHvis du er tilfreds med den tømrer erfaring, kommunikationsevner, portefølje og skitse, kan du spørge, hvor meget han eller hun ville opkræve dig. Faktisk kunne bede om et tømrerfirma i Brændstrup tilbud ske, selv før vi beder om hans erfaring. Du kan endda bede ham om at give et detaljeret tilbud, så du ved, hvor meget er for materialerne, og hvor meget er for arbejdsmarkedet.\nDet meste af tiden, kan brugen af underleverandører påvirker omkostningerne. Når ansættelse tømrere i dit område, er det bedst at spørge, om tømreren vil basere sig på underleverandører. Hvis de vil, hvilke de vil arbejde med. Det er også bedst, hvis du kunne opfylde disse underleverandører tømrerfirma i Brændstrup.\nDu bør være meget kræsen, når de ansætter en tømrer. Spørg ham om hans oplevelse, prøve værker, en skitse af dit projekt, og omkostningerne tømrerfirma i Brændstrup.\nTømrerfirma Dråby Syddjurs\nTømrerfirma Svejdal Randers\nTømrerfirma Assens Assens\nTømrerfirma Skippergade Thisted